VENDIM
Nr. 345, datë 29.4.2015

PËR NJË SHTESË FONDI NË BUXHETIN E VITIT 2015, MIRATUAR PËR APARATIN E KRYEMINISTRISË

Në mbështetje të nenit 100 të Kushtetutës, të nenit 5, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, dhe të neneve 10 e 13, të ligjit nr. 160/2014, “Për buxhetin e vitit 2015”, me propozimin e Kryeministrit, Këshilli i Ministrave

VENDOSI:

1. Aparatit të Kryeministrisë, në buxhetin e miratuar për vitin 2015, në programin “Planifikim, menaxhim, administrim”, t’i shtohet fondi prej 25 000 000 (njëzet e pesë milionë) lekësh, në zërin “Shpenzime korente”, për funksionimin e grupit Task-Forcë “Për verifikimin e ligjshmërisë dhe mënyrës së tjetërsimit të pronave të paluajtshme shtetërore”, në kuptim të ligjit nr. 8743, datë 22.2.2001, “Për pronat e paluajtshme të shtetit”, të ndryshuar.
2. Efektet financiare, që rrjedhin nga zbatimi i këtij vendimi, të përballohen nga fondi i kontingjencës, për vitin 2015.
3. Ngarkohen Kryeministria dhe Ministria e Financave për zbatimin e këtij vendimi.
	Ky vendim hyn në fuqi menjëherë dhe botohet në Fletoren Zyrtare. 

KRYEMINISTRI
Edi Rama

VENDIM
Nr. 346, datë 29.4.2015

PËR MIRATIMIN E MARRËVESHJES, NDËRMJET KËSHILLIT TË MINISTRAVE TË REPUBLIKËS SË SHQIPËRISË DHE QEVERISË SË MALIT TË ZI, PËR BASHKËPUNIMIN EKONOMIK

Në mbështetje të nenit 100 të Kushtetutës dhe të neneve 17 e 23, të ligjit nr. 8371, datë 9.7.1998, “Për lidhjen e traktateve dhe marrëveshjeve ndërkombëtare”, me propozimin e ministrit të Punëve të Jashtme, Këshilli i Ministrave

VENDOSI: 

Miratimin e marrëveshjes, ndërmjet Këshillit të Ministrave të Republikës së Shqipërisë dhe qeverisë së Malit të Zi, për bashkëpunimin ekonomik, sipas tekstit bashkëlidhur këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI
Edi Rama

MARRëVeSHJE
NDËRMJET KËSHILLIT TË MINISTRAVE TË REPUBLIKËS SË SHQIPËRISË DHE QEVERISË SË MALIT TË ZI MBI BASHKËPUNIMIN EKONOMIK

Hyrje
Duke  pasur  parasysh  që  Këshilli  i  Ministrave  i  Republikës  së  Shqipërisë  dhe Qeveria e Malit të Zi (më poshtë referuar si “Palët Kontraktuese”);
Duke dashur të zgjerojnë marrëdhëniet  e ndërsjella  në fushën e bashkëpunimit ekonomik dhe teknik mbi një bazë të qëndrueshme dhe afatgjatë; 
Konfirmojnë interesin e tyre në forcimin e bashkëpunimit;
kanë rënë dakord si më poshtë.

Neni 1
Objekti i marrëveshjes

1.1 Objekti i Marrëveshjes është të nxisë zhvillimin e bashkëpunimit në sferën e fushave ekonomike dhe teknike bazuar mbi barazinë dhe përfitimet e ndërsjella në përputhje me legjisla-cionet  përkatëse në të dy shtetet.
1.2 Bashkëpunimi do të përfshijë, por jo me kufizim, fushat e mëposhtme:
1. Industri;
2. Energji;
3. Tregti në mallra dhe shërbime;
4. Bujqësi;
5. Mjedis;
6. Turizëm;
7. Transport;
8. Fusha të tjera të bashkëpunimit ekonomik, teknik dhe tregtar për të cilat mund të bihet dakord reciprokisht.
1.3 	Me qëllim zbatimin e bashkëpunimit ekonomik, tregtar dhe teknik, në termat e kësaj Marrëveshjeje, Palët Kontraktuese do të inkurajojnë subjektet përkatëse të specializuara dhe sektorin privat për të eksploruar mundësitë e zbatimit të projekteve në fusha të ndryshme të bashkëpunimit ekonomik.

Neni 2
Detyrimet e Palëve Kontraktuese

2.1 Palët Kontraktuese:
2.1.1 duhet të marrin të gjitha masat e nevojshme për zhvillimin e bashkëpunimit ekonomik, teknik dhe tregtar në të dy shtetet;
2.1.2 duhet të marrin të gjitha masat e nevojshme për shkëmbimin e informacioneve në lidhje me situatën ekonomike në të dy shtetet mbi rregulloret, programet  ekonomike, biznesin  dhe informacione të tjera të interesit të përbashkët;
2.1.3 duhet të identifikojnë problemet, që pengojnë tregtinë dypalëshe, bashkëpunimin teknik dhe ekonomik, dhe të propozojë masa për zgjidhjen e këtyre problemeve.
2.2 Palët Kontraktuese:
2.2.1 duhet të nxisin  pjesëmarrjen  e personave  fizike  dhe juridikë  dhe  sektorët privatë të të dyja shteteve në panaire dhe ekspozita ndërkombëtare, që do të zhvillohen në të dyja shtetet;
2.2.2 duhet të mbështesin dhe inkurajojnë shkëmbimin e vizitave të delegacioneve tregtare;
2.2.3 duhet të mbështesin hapjen e zyrave përfaqësuese dhe degëve të shoqërive nga  njëra Palë Kontraktuese në territorin e Palës tjetër Kontraktuese.

Neni 3
Krijimi i një komisioni të përbashkët ekonomik

3.1 Një komision i përbashkët ekonomik që përbëhet nga përfaqësues të të dy Palëve Kontraktuese, dhe ku është e nevojshme, me përfaqësues të institucioneve të sektorit publik ose privat do të krijohet për të koordinuar dhe promovuar bashkëpunimin ekonomik, tregtar dhe teknik të identifikuar sipas nenit 1 të kësaj Marrëveshjeje me:
3.1.1 ndjekjen e zbatimit të kësaj Marrëveshjeje;
3.1.2 zhvillimin e bashkëpunimit në fushat e parashikuara në këtë Marrëveshje ose ndryshe të rëna dakord më pas ndërmjet Palëve Kontraktuese;

3.1.3 identifikimin e kufizimeve dhe propozimi i zgjidhjeve për kapërcimin e tyre.
3.2	 Komisioni i Përbashkët Ekonomik do të mblidhet sipas nevojës, në mënyrë alternative në të dy vendet me kërkesë të njërës Palë Kontraktuese dhe me pranimin e Palës tjetër Kontraktuese.
3.3	 Secila Palë Kontraktuese do të caktojë një kryetar nga ana e saj (referuar si "Bashkëkryetar ") dhe secili bashkëkryetar do të caktojë një Sekretariat për pjesën përkatëse të Komisionit.
3.4 Pala Kontraktuese pritëse, sekretariati i së cilës do të jetë përgjegjës për përgatitjen e procesverbalit, do të propozojë datën dhe agjendën e mbledhjes.
3.5 Për diskutimin e çështjeve të veçanta, Komisioni mund të vendosë të krijojë grupe pune dhe të specifikojë detyrat e tyre.
3.6 Secila Palë Kontraktuese do të marrë përsipër koston e delegacioneve të saj në mbledhjet e Komisionit të Përbashkët Ekonomik.
3.7  Rregullimet e rekomanduara nga Komisioni i Përbashkët Ekonomik për zbatimin e kësaj Marrëveshjeje do të lidhen  në  përputhje  me  kërkesat e brendshme të të dyja Palëve Kontraktuese.

Neni 4
Marrëveshjet rajonale dhe ndërkombëtare

4.1	 Kjo Marrëveshje:
4.1.1 nuk do të cenojë të drejtat dhe detyrimet e Marrëveshjeve të tjera në fuqi, të lidhura nga Republika  e Shqipërisë ose Mali i Zi me palët e treta, si dhe të drejtat dhe detyrimet që lindin nga anëtarësimi i të dy shteteve në organizata rajonale dhe ndërkombëtare, të tilla si OBT apo anëtarësime të ardhshme të Palëve Kontraktuese në BE;
4.1.2 dispozitat e kësaj Marrëveshjeje nuk mund të  interpretohen ose zbatohen në një mënyrë të tillë që të anulojnë ose përndryshe të cenojnë detyrimet sipas Marrëveshjes së Stabilizimit dhe Asociimit ndërmjet Palëve Kontraktuese dhe Komunitetit Europian.

Neni 5
Interpretimet dhe zgjidhja e konflikteve

Çdo konflikt ndërmjet Palëve Kontraktuese që lind nga interpretimi ose zbatimi i kësaj Marrëveshjeje ose marrëveshjeve dhe protokolleve shtesë, do të zgjidhet miqësisht përmes konsultimeve ose negociatave ndërmjet zyrtarëve të Komisionit të Përbashkët Ekonomik , dhe nëse kjo dështon, çështja e konfliktit ose interpretimit do të zgjidhet përmes kanaleve diplomatike dhe konsultimeve dhe do të zhvillohet menjëherë me kërkesë të njërës prej Palëve Kontraktuese.

Neni 6 
Ndryshimet

Ndryshimet dhe shtesat e kësaj Marrëveshjeje mund të bëhen me miratimin e ndërsjellë të Palëve Kontraktuese, me shkrim. Ndryshime dhe shtesa të tilla do të bëhen në formën e protokolleve të ndara që janë pjesë përbërëse e kësaj Marrëveshjeje dhe do të hyjnë në fuqi pas miratimit të  dhënë  nga  Palët Kontraktuese.

Neni 7
Kohëzgjatja,  rinovimi dhe anulimi

7.1 Secila Palë Kontraktuese do të njoftojë me shkrim Palën tjetër Kontraktuese në lidhje me përfundimin e procedurave të  brendshme  të  kërkuara  për hyrjen në fuqi të kësaj Marrëveshjeje, nëpërmjet kanaleve diplomatike. Marrëveshja do të hyjë në fuqi në datën e fundit të këtyre njoftimeve.
7.2 Kjo Marrëveshje do të jetë e vlefshme për një periudhë prej pesë vitesh dhe do të rinovohet automatikisht për një periudhë të njëjtë përveç nëse njëra Palë Kontraktuese njofton Palën tjetër Kontraktuese për dëshirën e saj për ta përfunduar atë, me shkrim,  nëpërmjet  kanaleve  diplomatike,  brenda  të paktën  gjashtë muajsh para mbarimit të saj.
7.3 Njoftimi i përfundimit do të hyjë në fuqi një vit pas marrjes nga Pala tjetër Kontraktuese.
7.4 Në rast të njoftimit për të përfunduar këtë Marrëveshje, përveç nëse Palët Kontraktuese kanë rënë dakord ndryshe, angazhimet  që  rrjedhin  nga kontratat e lidhura sipas dispozitave të saj dhe që nuk janë  zbatuar ende do të jenë  të vlefshme derisa këto kontrata të zbatohen plotësisht.
Në dëshmi  të kësaj,  të nënshkruarit  e autorizuar rregullisht  për këtë  qëllim nga qeveritë e tyre respektive kanë nënshkruar këtë Marrëveshje.
Nënshkruar në Tiranë , më 23 shkurt 20l5, në dy tekste origjinale, në gjuhën shqipe,  malazeze  dhe  angleze,  duke  qenë  të  gjitha  tekstet  njëlloj  autentike.  Në  rast mosmarrëveshje në interpretim, teksti në gjuhën angleze do të ketë përparësi.


VENDIM
Nr. 347, datë 29.4.2015

PËR MIRATIMIN E MARRËVESHJES, NDËRMJET KËSHILLIT TË MINISTRAVE TË REPUBLIKËS SË SHQIPËRISË DHE QENDRËS SË EVROPËS JUGLINDORE PËR TË MËSUARIT E SIPËRMARRJES, PËR KONTRIBUTIN SHQIPTAR PËR MBËSHTETJEN E AKTIVITETEVE TË QENDRËS SË EVROPËS JUGLINDORE PËR TË MËSUARIT E SIPËRMARRJES (SEECEL)

Në mbështetje të nenit 100 të Kushtetutës dhe të neneve 17 e 23, të ligjit nr. 8371, datë 9.7.1998, “Për lidhjen e traktateve dhe marrëveshjeve ndërkombëtare”, me propozimin e ministrit të Punëve të Jashtme, Këshilli i Ministrave

VENDOSI:

Miratimin e marrëveshjes, ndërmjet Këshillit të Ministrave të Republikës së Shqipërisë dhe Qendrës së Evropës Juglindore për të Mësuarit e Sipërmarrjes, për kontributin shqiptar për mbështetjen e aktiviteteve të Qendrës së Evropës Juglindore për të Mësuarit e Sipërmarrjes (SEECEL), sipas tekstit bashkëlidhur këtij vendimi.
Ky vendim hyn në fuqi pas botimit në Fletoren Zyrtare.
KRYEMINISTRI
Edi Rama

Në vijim të Konkluzionit të Komitetit Drejtues të SEECEL-it gjatë takimeve të zhvilluara më 18 tetor 2011 në Zagreb, Kroaci dhe më 17 prill 2012 në Sarajevë, Bosnjë-Hercegovinë dhe në përputhje me procesin e forcimit të konkurrencës së ndërmarrjeve të vogla dhe të mesme përmes zbatimit të parimeve një dhe tetë të Aktit të Biznesit të Vogël për Evropën në lidhje me të  mësuarit  për  sipërmarrjen  në  vendet  e Evropës  Juglindore,  përkatësisht:  Shqipëri, Bosnjë-Hercegovinë , Mali  i  Zi, Kroaci , Kosovë[footnoteRef:1],  ish-Republika  Jugosllave e Maqedonisë, Serbi dhe Turqi, dhe krijimin e një mjedisi që nxit sipërmarrjen dhe mbështet bizneset e vogla; [1:  Ky përcaktim nuk bie ndesh me pozicionet rreth statusit dhe është në përputhje me UNSCR 1244 dhe Opinionin e ICJ-së mbi shpalljen e Pavarësisë së Kosovës.] 

Këshilli   i  Ministrave  i Republikës   së  Shqipërisë, përfaqësuar  nga Ministria e Zhvillimit  Ekonomik, Turizmit, Tregtisë dhe Sipërmarrjes  (referuar  më  poshtë  si “Ministria”) dhe Qendra  e  Evropës Juglindore për të Mësuarit e  Sipërmarrjes, Selska Ulica 217/IV, Zagreb, e përfaqësuar nga drejtoresha Efka Heder (referuar më poshtë si SEECEL), lidhin: 

MARRËVESHJEN 
MBI KONTRIBUTIN SHQIPTAR PËR MBËSHTETJEN E AKTIVITETEVE TË QENDRËS SË EVROPËS JUGLINDORE PËR TË MËSUARIT E SIPËRMARRJES (SEECEL)

Neni 1

Në emër të Këshillit të Ministrave, nënshkrimi, zbatimi dhe monitorimi i kësaj Marrëveshjeje kryhen nga Ministria  e  Zhvillimit  Ekonomik,  Turizmit,  Tregtisë  dhe  Sipërmarrjes  së Shqipërisë.
Neni 2

Ministria do të kontribuojë në lidhje me një pjesë të kostove të aktiviteteve të SEECEL-it, në kuadër të projektit “Mbështetje për Qendrën e Evropës Juglindore për të Mësuarit e Sipërmarrjes (SEECEL)” për periudhën 2014-2016, me fonde në vlerën prej 10.000,00 euro për vit projekti. Pjesa e Ministrisë në kontributin e SEECEL për tre (3) vjet do të përfshijë të paktën 30.000,00 euro.
Projekti synon të mbështesë nevojat e vendeve të Evropës Juglindore (EJ-L) për bashkëpunim rajonal strategjik të strukturuar  në zhvillimin e një sistem i të  të  mësuarit  afatgjatë  të sipërmarrjes (MAS) si pjesë e zbatimit të tyre të dimensionit të kapitalit njerëzor të Aktit të Biznesit të Vogël për Evropën (ABV) (parim i 1 dhe 8), procesit të Paraanëtaresimit të Rajonit dhe strategjisë së përgjithshme  “Evropa 2020”.
Vlera e parashikuar e projektit të zbatuar nga SEECEL për të tre vitet është 3.000,000,00 euro, vlerë kjo e bashkëfinancuar në 85% të vlerës totale nga programi IPA me shumë përfitues i Komisionit Evropian. Pjesa e mbetur prej 15% është siguruar nga Ministria e Sipërmarrjes dhe Artizanatit e Republikës së Kroacisë, ndërsa, bazuar në parimin e solidaritetit, vlera totale prej 30.000,00 Euro si mbështetje për aktivitetet, do të sigurohet nga secili prej shtatë (7) vendeve të tjera anëtare të SEECEL-it.
Për këtë qëllim, Ministria do të transferojë fondet në tre (3) këste si më poshtë:
1. 10.000,00 euro brenda tre muajve nga nënshkrimi  i  Marrëveshjes  për vitin e parë (në përgjigje të kërkesës për disbursim të paraqitur  nga SEECEL);
2. 10.000,00 euro pagesë e ndërmjetme  gjatë vitit të dytë të zbatimit (në përgjigje të kërkesës për disbursim të paraqitur  nga SEECEL);
3. 10.000,00 euro pagesë përfundimtare gjatë vitit të tretë të zbatimit (NË përgjigje të kërkesës për disbursim të paraqitur nga SEECEL).

Neni 3

SEECEL është shembull unik i bashkëpunimit rajonal të strukturuar në fushën e të mësuarit për sipërmarrjen, ku projekti i financuar përmes programit IPA me shumë përfitues i caktuar një vendi si partner lider, përfshin tetë (8) vende që marrin pjesë në mënyrë të barabartë në zbatimin e aktiviteteve të projektit si përfitues përfundimtare. Në kuadër të iniciativës për krijimin e bashkëpunimit të strukturuar ndërmjet vendeve të Evropës Juglindore mbi të mësuarit afatgjatë për sipërmarrjen, Ministria e Sipërmarrjes dhe Artizanatit e Republikës së Kroacisë dhe Dhoma Kroate e Ekonomisë bashkëthemeluan SEECEL si një institucion me Komitetin Drejtues Ndër-kombëtar.

Neni 4

1. Në përputhje me statutin e saj, SEECEL ka krijuar një organ të veçantë, Komitetin Drejtues, i cili është përgjegjës për mbikëqyrjen e punës, aktivitetet e SEECEL-it, si dhe për këshillimin dhe udhëzimin e SEECEL-it në arritjen e qëllimeve të projektit. Komiteti Drejtues i SEECEL përbëhet si me poshtë:
a) Dy (2) anëtarë  nga Shqipëria, Bosnjë-Hercegovina,  Kroacia, Kosova*, ish-Republika Jugosllave e Maqedonisë, Mali i Zi,  Serbia dhe Turqia - një përfaqësues kombëtar përgjegjës për koordinimin e aktiviteteve në lidhje me parimet përkatëse të Aktit të Biznesit të Vogël për Evropën dhe një përfaqësues kombëtar i institucionit përgjegjës për dimensionet e kapitalit njerëzor të aktit të biznesit të vogël, të gjithë së bashku gjashtëmbëdhjetë (16) anëtarë-përfaqësues  kombë-tarë.

    b) Përfaqësuesit e komiteteve përkatëse të  Komisionit  Evropian - Drejtoria  e Përgjithshme për Zgjerim dhe Drejtoria e Përgjithshme për Sipërmarrjen dhe Industrinë.
c) Një anëtar përfaqësues  i  Fondacionit  Evropian të Trajnimit.
d) Një anëtar përfaqësues i Këshillit të Bashkëpunimit  Rajonal.
e) Një anëtar përfaqësues  i Dhomës Kroate të Ekonomisë.
2. Shpërndarja e të drejtave të vendimmarrjes në Komitetin Drejtues do të jetë si më poshtë:
a) Çdo  vend  ka  një  votë  të  shprehur  nga  Akti  i   Biznesit  të  Vogël  për  Koordinatorin Kombëtar të Evropës - për një total prej tetë (8) votash; dhe 
b) Përfaqësuesi i Fondacionit Evropian të Trajnimit ka një votë, prej një numri total të llogaritur në 9 vota në Komitetin Drejtues. 
 Përfaqësuesit e Komisionit Evropian, Këshillit të Bashkëpunimit Rajonal dhe Dhomës Kroate të Ekonomisë nuk kanë të drejtë vote në Komitetin Drejtues. Ata do të ftohen në mbledhjet e Komitetit Drejtues, por nuk do të marrin pjesë në formimin e kuorumit. Ata do të kenë të drejtën për të diskutuar dhe propozuar vendime në mbledhjet e Komitetit Drejtues.
Ministri   i   Sipërmarrjes  dhe  Artizanatit   i   Republikës   së  Kroacisë   është  Kryetari   i   Komitetit Drejtues.
Neni 5

Siç deklarohet në statutin e SEECEL-it, brenda planit të saj të aktiviteteve, SEECEL do të fokusohet në aktivitetet e mëposhtme:
a) Shpërndarjen e informacionit dhe njohuritë mbi aktivitetet e BE-së në lidhje me mbështetjen e ndërmarrjeve të vogla dhe të mesme, veçanërisht duke marrë në konsideratë zhvillimin e burimeve njerëzore;
b) Asistimin e palëve të interesuara rajonale me ekspertizë, politika ose këshilla biznesi; 
c) përmirësimin e kapaciteteve të përgjithshme sipërmarrëse përmes të mësuarit  për sipërmarrjen si kompetencë kyçe në të gjitha nivelet dhe format e arsimit; me fokus të veçantë tek shkollat e sipërmarrjes dhe universitetet  e sipërmarrjes;
d) Zhvillimin e mëtejshëm  të platformës së hartuar posaçërisht  për të mësuarit e sipërmarrjes si  një instrument  i  ndërsjellë  i  të mësuarit dhe fushë për nxitjen  e shembujve të praktikës së mirë;
e) Nxitjen e interesit për sipërmarrjen dhe forcimin e burimeve njerëzore apo talenteve në fushën e sipërmarrjes;
f)   Nxitjen e sipërmarrjes në grupe specifike - të rinjtë dhe gratë;
g) Realizimin  e analizës së nevojave  të trajnimit  për  sipërmarrësit,  me qëllim  forcimin  e konkurrencës së tyre;
h) Mbështetjen e politikëbërjes të bazuar në rezultate dhe zhvillimit, me qëllim përmirësimin e punës së sipërmarrësve në të gjitha fazat e zhvillimit, nga faza fillestare deri në fund të aktiviteteve të sipërmarrjes dhe nxitjen e sipërmarrësve potencialë për të filluar dhe realizuar përpjekjet e tyre sipërmarrëse;
i) Nxitjen  dhe ngritjen  e kapaciteteve  sipërmarrëse  në vendet  e Evropës  Juglindore, me qëllim pjesëmarrjen në tregun e Evropës Juglindore dhe tregun e Bashkimit Evropian, veçanërisht përmes informimit dhe trajnimit të sipërmarrësve të vegjël dhe të mesëm mbi menaxhimin e cilësisë së mirë dhe mundësitë e përfaqësimit në tregjet e përmendura me sipër;
j) Pjesëmarrjen  në iniciativa të tjera dhe bashkëpunimin  me programe të tjera në BE dhe në nivel ndërkombëtar, të cilat lidhen me aktivitetet e Qendrës së Evropës Juglindore;
k) Informimin e medias dhe publikut mbi punën e Qendrës së Evropës Jug!indore;
l) Kryerjen e aktiviteteve të tjera që përdoren për të realizuar aktivitetet e regjistruara, për aq kohë sa ato janë në shtrirje më të vogël dhe/ose kryhen zakonisht krahas aktiviteteve të regjistruara.
Neni 6

SEECEL angazhohet për  të raportuar  rregullisht mbi  punën e saj pranë Ministrisë  gjatë mbledhjeve të Komitetit Drejtues, të cilat organizohen të paktën dy (2) herë në vit. 

Neni 7

Palët bien dakord që të përpiqen të zgjidhin miqësisht çdo mosmarrëveshje që rrjedh nga ekzekutimi i detyrimeve të lartpërmendura. Në mungesë të një zgjidhjeje miqësore, çdo mosmarrëveshje ose konflikt që rrjedh nga kjo Kontratë ose të lidhur me të, do të zgjidhet në përputhje me ligjin e Republikës së Kroacisë, në gjykatat kompetente të Zagrebit.

Neni 8

Të dyja palët deklarojnë pranimin e kushteve të kësaj Marrëveshjeje nëpërmjet nënshkrimit.

Neni 9

Kjo Marrëveshje do të hyjë në fuqi në datën e marrjes se njoftimit të fundit me shkrim që konfirmon përfundimin e procedurave të brendshme ligjore për hyrjen në fuqi të kësaj Marrëveshjeje.
Neni 10

Kjo Marrëveshje hartohet ne dy kopje origjinale në secilën gjuhë: në gjuhën shqipe, kroate dhe angleze, ku të gjitha tekstet janë njëlloj autentike. Në rast të ndonjë mospërputhjeje në interpretim, teksti në gjuhën angleze do të ketë përparësi.
	
Në emër të: Ministrisë së Zhvillimit Ekonomik, Turizmit , Tregtisë dhe Sipërmarrjes
Zëvendësministri
Brunilda Paskali
	
Në emër të: Qendrës së Europës Juglindore për të Mësuesit për Sipërmarrjen
Drejtore
Efka Heder



VENDIM
Nr. 348, datë 29.4.2015

PËR PROCEDURAT E HYRJES/DALJES, VULOSJES SË ARMËVE DHE REGJISTRIMIT TË SHTETASVE SHQIPTARË E TË HUAJ  ME ARMË TË KATEGORIVE “B” E “C”, NË TERRITORIN E REPUBLIKËS SË SHQIPËRISË

Në mbështetje të nenit 100 të Kushtetutës dhe të pikës 7, të nenit 9, të ligjit nr. 74/2014, “Për armët”, me propozimin e ministrit të Punëve të Brendshme, Këshilli i Ministrave 

VENDOSI:

I. 	REGJIMI PËR HYRJET/DALJET DHE REGJISTRIMIN E ARMËVE NË TERRI-TORIN E REPUBLIKËS SË SHQIPËRISË

1. Kontrolli, rregullat e hyrjes/daljes dhe regjistrimi i armëve në pikat e kalimit të kufirit shqiptar bëhen nga shërbimi doganor, Autoriteti i Kontrollit Shtetëror të Eksporteve (AKSHE) dhe nga Policia e Shtetit. 
2. Për procedurën e hyrjes/daljes me armë në pikat e kalimit kufitar, subjektet e licencuara për import/eksport, tregtim apo transport armësh detyrohen t’i paraqesin shërbimit doganor dhe punonjësit të policisë kufitare dokumentet e vlefshme, si më poshtë vijon:  
a) Licencë të lëshuar nga Drejtoria e Policisë së Shtetit për import/eksport dhe tregtimin e armëve të kategorive “B1”, “B4”, “C” dhe “D”.
b) Dokument identiteti.
c) Autorizim të AKSHE-së për import/eksport të armëve të kategorive “B1” dhe “B4”, me përjashtim të rasteve të parashikuara në pikën 4, të këtij vendimi. 
ç) 	Dokumentin e blerjes së armëve, pjesëve të armëve, municionit. Armët regjistrohen me numrat serialë, kalibrin, tipin dhe fabrikën e prodhimit.
3. Kontrolli fizik dhe i dokumentacionit të armëve të subjekteve me licencë, që hyjnë në pikat e kalimit kufitar, bëhet nga punonjësit doganorë, punonjësi i policisë kufitare dhe AKSHE-ja. 
4. Për procedurën e hyrjes/daljes me armë në pikat e kalimit kufitar, shtetasit shqiptarë, personat e huaj dhe shqiptarët rezidentë jashtë Shqipërisë detyrohen t’i paraqesin punonjësit të policisë kufitare një nga dokumentet e vlefshme, si më poshtë vijon: 
a) Autorizimin për blerje/shitje armësh gjahu apo koleksioni jashtë vendit; 
b) Autorizimin e përkohshëm për gjueti; 
c) Autorizimin e përkohshëm për gara të qitjes sportive; 
ç) Autorizimin apo dokumentin e vlefshëm të autoriteteve të huaja që lejohen të hyjnë me armë, sipas përcaktimeve të nenit 40, të ligjit nr. 74/2014, “Për armët”.  
5. Kontrolli fizik dhe regjistrimi i armëve të shtetasve që hyjnë/dalin me autorizim për blerje/shitje, sipas shkronjës “a”, të pikës 4, të këtij vendimi, në pikat e kalimit bëhen nga punonjësi i policisë kufitare. Dokumenti i blerjes nënshkruhet nga punonjësi që bën kontrollin dhe regjistrimin. 
6. Në rastet kur punonjësi i policisë kufitare, gjatë kontrollit, gjen armë, pjesë arme dhe municion, të cilat subjekti i licencuar/fizik nuk i ka në dokumente ose ato janë armë dhe municion që nuk përfshihen në licencë/autorizim, punonjësi i policisë /doganës duhet të sekuestrojë armën dhe municionin.
 
7. Punonjësi i policisë kufitare kryen veprimet procedurale penale të nevojshme dhe, kur shkelja përbën vepër penale, referon rastin në organin kompetent të prokurorisë. Armët e sekuestruara, në cilësinë e provës materiale,  administrohen, në përputhje me rregullat e Kodit të Procedurës Penale dhe aktet ligjore e nënligjore në fuqi. 
8. Regjistrimi i armëve që hyjnë e dalin në pikat e kalimit kufitar bëhet në “Regjistrin e hyrjes/daljes së armëve në pikën e kalimit kufitar në Republikën e Shqipërisë”, regjistri 1, që i bashkëlidhet këtij vendimi. Regjistrimi i të dhënave të armëve në regjistër bëhet nga punonjësi i policisë kufitare, sipas dokumentit të blerjes së armëve, të përmendur në  shkronjën “ç”, të pikës 2, të këtij vendimi. 
Regjistrimi i të dhënave të armëve të zjarrit, gjuetisë e atyre sportive për ekspozitë të shtetasve me autorizime të përkohshme, (si armë që hyjnë përkohësisht) bëhet nga punonjësi i policisë kufitare. 
II. PROCEDURA E VULOSJES SË ARMËVE 
9. Vulosja për import është shënjimi shtesë që aplikohet mbi armët e zjarrit të kategorive “B” e “C”, të cilat importohen në Republikën e Shqipërisë. Vulosja është detyrim i subjektit të licencuar për import-eksportin e armëve të zjarrit, pjesëve dhe municioneve të tyre. 
10. Vulosja e armëve të kategorive “B” e “C” bëhet për armët e importuara nga të gjitha vendet, me destinacion Shqipërinë, pavarësisht nga shënjimi që kanë nga vendet e origjinës.
Përjashtohen nga kjo procedurë armët e importuara nga vendet e BE-së. 
11. Vulosja realizohet nëpërmjet shtypjes me shkronja e numra. Vula e Shqipërisë shënohet “AL”, në një rreth me diametër 6 mm. Viti i importimit shënohet jashtë rrethit, me madhësi 3mm. Thellësia minimale e brazdës bëhet me, të paktën, 0,1 mm. nëse vendoset në një pjesë metalike, dhe, të paktën, 0,3 mm., nëse realizohet në një pjesë polimer. 
12. Çdo vulosje duhet të vendoset në pjesën kryesore të dukshme të armës. Pjesa e vulosur të jetë e pazëvendësueshme në asnjë rrethanë, në rast thyerjeje të armës. 



13. Standardet e përcaktuara sipas pikave 11 e 12, të këtij vendimi, kontrollohen nga Policia e Shtetit dhe, pas kontrollit, lëshohet certifikata e vulosjes. 
14. Armët që hyjnë e dalin transit, me autorizime të përkohshme, nuk vulosen. 
15. Procesi i vulosjes kryhet edhe për armët që çaktivizohen. Një proces i tillë bëhet për armët e kategorive “A”, “B” dhe “C”. Pas procesit teknik të paaftësimit, armët shënohen me shkronjën “D”. Vulosja e këtyre armëve bëhet nga subjekte shtetërore të licencuara për prodhim ose riparim armësh. 
16. Vulosen edhe armët e kategorive “A” e “B”, të cilat merren për qëllime studimi apo laboratorike nga policia shkencore. Ato shënohen me shkronjat “LB”. Vulosja bëhet njëlloj, si për ato të përcaktuara në pikën 15, të këtij vendimi. 
17. Armët e vulosura sipas përcaktimit të këtij vendimi, para se të jepen në përdorim, kontrollohen nga organi përgjegjës i policisë, duke lëshuar certifikatën e vulosjes. 
18. Ngarkohen ministri i Punëve të Brendshme dhe ministri i Mbrojtjes të ndjekin procedurat e nevojshme për zbatimin e këtij vendimi.
Ky vendim hyn në fuqi pas botimit në Fletoren Zyrtare.
KRYEMINISTRI
Edi Rama

Regjistri 1

REGJISTRI I HYRJES E DALJES SË ARMËVE NË PIKËN E KALIMIT KUFITAR NË REPUBLIKËN E SHQIPËRISË
[image: ]
- Ky regjistër mbahet në pikat e kalimit kufitar për regjistrimin e hyrjes dhe daljes së armëve.
- Regjistri protokollohet në organin e policisë kufitare
- Dokumentet ligjore të personave të regjistruar në këtë regjistër në fund të vitit dorëzohen në protokollin e organit të policisë kufitare.





VENDIM
Nr. 349, datë 29.4.2015

PËR DISA NDRYSHIME NË VENDIMIN NR. 781, DATË 14.11.2007, TË KËSHILLIT TË MINISTRAVE, “PËR KARAKTERISTIKAT TEKNIKE E FUNKSIONALE TË PAJISJEVE FISKALE, SISTEMIT TË INTEGRUAR TË KOMPJUTERIZUAR PËR TRANSFERIMET PERIODIKE, AUTOMATIKE, TË DEKLARIMEVE FINANCIARE, SISTEMIT TË KOMUNIKIMIT, PËR PROCEDURËN E DOKUMENTACIONIN PËR MIRATIMIN E TYRE DHE PËR KRITERET PËR PAJISJEN ME AUTORIZIM TË SHOQËRIVE TË AUTORIZUARA PËR OFRIMIN E PAJISJEVE FISKALE”, TË NDRYSHUAR

Në mbështetje të nenit 100 të Kushtetutës dhe të pikës 2, të nenit 55, të ligjit nr. 9920, datë 19.5.2008, “Për procedurat tatimore në Republikën e Shqipërisë”, të ndryshuar, me propozimin e ministrit të Financave, Këshilli i Ministrave

VENDOSI:

Në pikën 6.1, “Sistemi fiskal për shoqëritë e hidrokarbureve me pakicë”, të vendimit nr. 781, datë 14.11.2007, të Këshillit të Ministrave, të ndryshuar, bëhen këto ndryshime:
1. Shkronja “a”, e pikës 2, ndryshohet, si më poshtë vijon:
“a) Në rast defekti të pajisjes fiskale apo lidhjes me të, KDE-ja duhet të sigurojë mosfunksionimin e dispeçerit, deri në çastin e rregullimit të këtij defekti.”.
2. Fjalia e katërt, e shkronjës “c”, ndryshohet, si më poshtë vijon:
“... Furnizimi me karburant kryhet vetëm pas autorizimit nga pajisja fiskale dhe KDE-ja nën regjimin automatik, sipas parimit “Pa kupon, s’ka karburant.”. 
Ky vendim hyn në fuqi pas botimit në Fletoren Zyrtare.
KRYEMINISTRI
Edi Rama



VENDIM
Nr. 350, datë 29.4.2015

PËR DISA NDRYSHIME DHE SHTESA NË VENDIMIN NR. 824, DATË 6.12.2006, TË KËSHILLIT TË MINISTRAVE, “PËR MIRATIMIN E INSTITUCIONEVE TË AUTORIZUARA PËR VERIFIKIMIN, NË MËNYRË ELEKTRONIKE, TË GJENDJES GJYQËSORE, SI DHE TË FORMULARIT TË VETËDEKLARIMIT”, TË NDRYSHUAR

Në mbështetje të nenit 100 të Kushtetutës dhe të neneve 2, 7, 8 e 11, të ligjit nr. 9614, datë 21.9.2006, “Për certifikatat elektronike të gjendjes gjyqësore”, me propozimin e ministrit të Drejtësisë, Këshilli i Ministrave

VENDOSI:

Në kreun I, të vendimit nr. 824, datë 6.12.2006, të Këshillit të Ministrave, të ndryshuar, bëhen këto ndryshime dhe shtesa:
1. Pika 3 ndryshohet, si më poshtë vijon: 
 “3. Prokuroria e Përgjithshme dhe Prokuroritë e Rretheve Gjyqësore;” 
2. Pika 6 ndryshohet, si më poshtë vijon: 
 “6. Ministria e Punëve të Brendshme;”
3. Pika 8 ndryshohet, si më poshtë vijon: 
 “8. Ministria e Transportit dhe Infrastrukturës;”
4. Pas pikës 8 shtohet pika 8/1, me këtë përmbajtje: 
 “8/1. Ministria e Zhvillimit Urban;”
5. Pika 10 ndryshohet, si më poshtë vijon: 
 “10. Ministria e Mirëqenies Sociale dhe Rinisë;”
6. Pika 12 ndryshohet, si më poshtë vijon: 
 “12. Ministria e Zhvillimit Ekonomik, Turizmit, Tregtisë dhe Sipërmarrjes;”
7. Pika 26 ndryshohet, si më poshtë vijon: 
 “26. Ministria e Arsimit dhe Sportit;”
8. Në pikën 30, fjalët “…Shërbimin Informativ Ushtarak...” zëvendësohen me fjalët “…Agjencinë e Inteligjencës dhe Sigurisë së Mbrojtjes…”
9. Në pikën 31, emërtimi “Ministria e Punës, Çështjeve Sociale dhe Shanseve të Barabarta” zëvendësohet me emërtimin “Ministria e Mirëqenies Sociale dhe Rinisë”.
10. Pika 35 ndryshohet, si më poshtë vijon: 
 “35. Ministria e Punëve të Brendshme, për Shërbimin për Çështjet e Brendshme dhe Ankesat;”
11. Pas pikës 41 shtohen pikat 42, 43 dhe 44, me këtë përmbajtje: 
 “42. Kryeministria;
43. Ministria e Integrimit Evropian;
44. Instituti i Sigurimeve Shoqërore.”.
Ky vendim hyn në fuqi pas botimit në Fletoren Zyrtare.

KRYEMINISTRI
Edi Rama

VENDIM
Nr. 351, datë 29.4.2015

PËR DISA SHTESA NË VENDIMIN NR. 718, DATË 29.10.2004, TË KËSHILLIT TË MINISTRAVE, “PËR LISTËN E PERSONAVE TË SHPALLUR SI FINANCUES TË TERRORIZMIT”, TË NDRYSHUAR

Në mbështetje të nenit 100 të Kushtetutës, të neneve 5, pika 1, 14, pika 1, 18, pika 1, 25, pika 1, dhe 28, pika 1, të ligjit nr. 157/2013, “Për masat kundër financimit të terrorizmit”, me propozimin e  ministrit të Punëve të Jashtme, Këshilli i Ministrave

VENDOSI:

Në listën e personave të shpallur sipas rezolutës së Këshillit të Sigurimit (“Lista e OKB-së”), që i bashkëlidhet vendimit nr. 718, datë 29.10.2004, të Këshillit të Ministrave, “Për listën e personave të shpallur si financues të terrorizmit”, të ndryshuar, bëhen shtesat, si më poshtë vijon:
1. Në listën e shkronjës “A”, “Lista e individëve anëtarë ose bashkëpunëtorë me Talibanët”, të regjistrohen individët e renditur në shkronjën “a”, të listës  që i bashkëlidhet këtij vendimi, sipas shtesave në listën e konsoliduar të Këshillit të Sigurimit të OKB-së, për personat që janë anëtarë, bashkëpunëtorë apo financues për Talibanët. 
2. Në listën e shkronjës “B”, “Lista e kompanive që i takojnë ose bashkëpunojnë me Talibanët”, të regjistrohen individët e renditur në shkronjën “b”, të listës që i bashkëlidhet këtij vendimi, sipas shtesave në listën e konsoliduar të Këshillit të Sigurimit të OKB-së, për personat që janë anëtarë, bashkëpunëtorë apo financues për Talibanët. 


3. Në listën e shkronjës “C”, “Lista e individëve anëtarë ose bashkëpunëtorë me organizatën “Al-Qaida”, të regjistrohen individët e renditur në shkronjën “c”, të listës që i bashkëlidhet këtij vendimi, sipas shtesave në listën e konsoliduar të Këshillit të Sigurimit të OKB-së, për personat që janë anëtarë, bashkëpunëtorë apo financues për organizatën “Al-Qaida”.
Ky vendim hyn në fuqi menjëherë dhe botohet në Fletoren Zyrtare.

KRYEMINISTRI
Edi Rama

AZHURNIMI NË LISTËN E PERSONAVE TË SHPALLUR SI FINANCUES TË TERRORIZMIT

SIPAS REZOLUTAVE TË KËSHILLIT TË SIGURIMIT (“LISTA E OKB-së”)
A. LISTA E INDIVIDËVE ANËTARË OSE BASHKËPUNËTORË ME TALIBANËT
a) Lista e shtuar në “Lista e individëve anëtarë ose bashkëpunëtorë me Talibanët”;
1. ABDUL BASIR; NOORZAI.
B. LISTA E KOMPANIVE QË I TAKOJNË OSE BASHKËPUNOJNË ME TALIBANËT
b) Lista e shtuar në “Lista e kompanive që i takojnë ose bashkëpunojnë me Talibanët”;
1. HAJI BASIR AND ZARJMIL COMPANY HAWALA.
C. LISTA E INDIVIDËVE ANËTARË OSE BASHKËPUNËTORË ME ORGANIZATËN AL-QAIDA
c) Lista e shtuar në “Lista e individëve anëtarë ose bashkëpunëtorë me organizatën Al-Qaida”;
1. ALI; BEN TAHER; BEN FALEH; OUNI HARZI,
2. TARAK; BEN TAHER; BEN FALEH; OUNI HARZI.
Shënim. Gjeneralitetet e tjera për personat, emrat e të cilave janë radhitur më sipër, mbahen në Drejtorinë e Përgjithshme të Parandalimit të Pastrimit të Parave.








VENDIM
Nr. 352, datë  29.4.2015

PËR VLERËSIMIN E CILËSISË SË AJRIT TË MJEDISIT DHE KËRKESAT PËR DISA NDOTËS NË LIDHJE ME TË[footnoteRef:2] [2:  Ky vendim përafron: 
- Direktivën 2008/50/EC “Mbi cilësinë e ajrit të mjedisit dhe një ajër më të pastër në Evropë”. nr. Celex 32008L0050, publikuar në Fletoren Zyrtare,  L 152, 11.6.2008. 
- Direktivën 2004/107/EC në lidhje me arsenikun, merkurin, nikelin dhe hidrokarburet aromatike policiklike në ajrin e ambientit. nr. Celex 32004L0107, publikuar në “Fletoren zyrtare”, L 023, 26/01/2005.
] 


Në mbështetje të nenit 100 të Kushtetutës dhe të nenit 5, të ligjit nr. 162, datë 4.12.2014, “Për mbrojtjen e cilësisë së ajrit të mjedisit”, me propozimin e ministrit të Mjedisit, Këshilli i Ministrave 
VENDOSI:

I. TË PËRGJITHSHME
1. Qëllimi i këtij vendimi është:
a) përcaktimi i vlerave kufi, vlerave prag dhe vlerave të synuara për disa ndotës në ajër, si dhe objektivave për cilësi të shëndetshme të ajrit të mjedisit; 
b) përcaktimi i metodave dhe kritereve për matjen dhe vlerësimin e cilësisë së ajrit të mjedisit;
c) promovimi i rritjes së bashkëpunimit midis aktorëve të ndryshëm brenda vendit, si dhe me vende të tjera.
II. PËRKUFIZIME
2. Termat e përkufizuar në nenin 3, të ligjit nr. 162, datë 4.12.2014, “Për mbrojtjen e cilësisë së ajrit të mjedisit”, kanë të njëjtin kuptim edhe në këtë vendim, ndërsa me termat e mëposhtëm nënkuptohet:
a) “Arsenik, kadmium, nikel dhe benzo(a)piren”, përmbajtja totale e këtyre elementeve dhe përbërësve në fraksionin e PM10.
b) “Burimet e shpërndarjes”, një numër i madh i burimeve të papërcaktuara të shpërndara në zonë ose aglomerat.
c) “Burim i palëvizshëm”, objekti që lëshon ndotës nga një pozicion i palëvizshëm.
ç) “Burim i lëvizshëm”, burimi që lëshon ndotje kur është në lëvizje.
d) “Depozitim”, masa e ndotësve e transferuar nga atmosfera në sipërfaqe (p.sh tokë, bimë, ujë, ndërtesa etj.) në një zonë të dhënë brenda një periudhe të dhënë.
 dh)	“Depozitimi total ose i plotë”, gjithë masa e ndotësve që transferohet nga atmosfera në sipërfaqen e tokës, bimësisë, ujit, ndërtesave etj. brenda një  periudhe kohe të caktuar. 
e) “Detyrimi i përqendrimit të ekspozimit”, niveli i fiksuar në bazë të treguesit të ekspozimit mesatar me qëllim pakësimin e efekteve të dëmshme në shëndetin publik, që duhet arritur gjatë një periudhe të dhënë.
ë)	 “Hidrokarburet aromatike policiklike”, ato përbërje organike që përbëhen të paktën prej dy unazash aromatike të shkrira të formuara plotësisht nga karboni dhe hidrogjeni.
f) “Matje fikse”, matjet e kryera në territore të caktuara, në vazhdimësi ose nga marrja e mostrave të rastësishme për të përcaktuar nivelet në përputhje me objektivat e cilësisë të të dhënave përkatëse.
g) “Matjet treguese”, matjet që plotësojnë objektivat e cilësisë të të dhënave që janë më pak të sakta se ato që kërkohen për matjet fikse.
  gj)	“Mërkuri i gaztë total”, avulli elementar i merkurit (Hg 0) dhe merkuri reaktiv i gaztë, p.sh. llojet e merkurit të tretshëm në ujë me trysni avulli mjaftueshmërisht të lartë për të ekzistuar në fazën e gaztë.
h) “Nivel kritik”, niveli fiks në bazë të njohurive shkencore, mbi të cilin mund të ndodhin efekte negative të drejtpërdrejta te disa receptorë, të tillë si pemët, bimë të tjera ose ekosistemet natyrore, por jo te njerëzit. 
i) “Okside të azotit”, shuma e raportit të përzier të vëllimit (ppbv) të monoksidit të azotit (oksidi nitrik) dhe dyoksidit të azotit, e shprehur në njësi të përqendrimit të masës së dyoksidit të azotit (μg/m³). 
j) “Objektiv afatgjatë”, niveli që duhet arritur të ruhet në periudhë afatgjatë, kur nuk është i arritshëm nëpërmjet masave proporcionale, me qëllim sigurimin e mbrojtjes efektive të shëndetit publik dhe mjedisit. 
k) “Prag i sipërm i vlerësimit”, niveli nën të cilin kombinimi i matjeve fikse dhe teknikave të modelimit dhe/ose matjet treguese mund të përdoren për të vlerësuar cilësinë e ajrit të mjedisit.
l) “Prag i poshtëm i vlerësimit”, niveli nën të cilin modelimi ose vetëm teknikat e vlerësimit objektiv mund të përdoren për të vlerësuar cilësinë e ajrit të mjedisit.
 
 ll)	“PM10”, lënda e ngurtë pezull që kalon nëpërmjet një hyrjeje përzgjedhëse sipas madhësisë, siç përcaktohet në metodën referencë për marrjen e mostrave dhe matjen e PM10, S SH EN 12341:2005, me efiçencë me kufi minimal 50% në një diametër aerodinamik 10 μm. 
m) “PM2,5”, lënda e ngurtë pezull që kalon nëpërmjet një hyrjeje përzgjedhëse sipas madhësisë, siç përcaktohet në metodën referencë për marrjen e mostrave dhe matjen e PM2,5, S SH EN 14907:2005, me efiçencë me kufi minimal 50% në një diametër aerodinamik 2,5 μm.
n) “Përbërësit organikë të avullueshëm” (VOC), përbërësit organikë nga burime antropogjenike dhe biogjenike, përveç metanit, që janë të afta të prodhojnë oksidantë fotokimikë nëpërmjet reaksioneve me oksidet e azotit në prani të dritës së diellit.
nj)	 “Burim i identifikueshëm”, një burim i vetëm i shkarkimeve të ndotësit në ajër, i dallueshëm/i veçueshëm nga të tjerët.
o) “Matje në pikat fikse”, matjet e kryera në mënyrë të vazhdueshme ose matjet rastësore në pika fikse për të përcaktuar nivelet në përputhje me objektivat përkatës të cilësisë.
p) “Synimi për pakësimin e ekspozimit kombëtar”, pakësimi i përqindjes së ekspozimit mesatar të popullsisë së Republikës së Shqipërisë, i përcaktuar për vitin referencë me qëllim pakësimin e efekteve të dëmshme në shëndetin publik që duhet arritur, kur është e mundur, gjatë një periudhe të dhënë.
q) “Substancat pararendëse të ozonit”, substancat që kontribuojnë në formimin e nivelit bazë të ozonit.
r) “Tregues i ekspozimit mesatar”, niveli mesatar i përcaktuar në bazë të matjeve në vende me karakter urban në të gjithë Republikën e Shqipërisë dhe që reflekton ekspozimin e popullsisë. Ky tregues përdoret për të llogaritur synimin për pakësimin e ekspozimit kombëtar dhe detyrimin e përqendrimit të ekspozimit.
rr) “Vendndodhje me karakter urban”, vende në zona urbane ku nivelet janë përfaqësuese të ekspozimit të popullsisë në përgjithësi.




 
III. VLERËSIMI I CILËSISË SË AJRIT TË MJEDISIT NË LIDHJE ME DYOKSIDIN E SQUFURIT, DYOKSIDIN E AZOTIT DHE OKSIDET E AZOTIT, LËNDËN E NGURTË PEZULL, PLUMBIN, BENZENIN DHE MONOKSIDIN E KARBONIT
3. Pragjet e vlerësimit
3.1 Pragjet e sipërme dhe të poshtme të vlerësimit që zbatohen për dyoksidin e squfurit, dyoksidin e azotit dhe oksidet e azotit, lëndën e ngurtë pezull (PM10 dhe PM 2.5), plumbin, benzenin dhe monoksidin e karbonit brenda një zone ose aglomerati janë të përcaktuara në seksionin A, të aneksit II, që i bashkëlidhet këtij vendimi. 
3.2 Agjencia Kombëtare e Mjedisit (AKM) klasifikon zonat dhe aglomeratet sipas kapërcimit ose jo të pragjeve të sipërme ose të poshtme të vlerësimit referuar në pikën 3.1.
3.3 AKM-ja rishikon klasifikimin e zonave dhe aglomerateve referuar në pikën 3.2, të paktën çdo pesë vjet dhe më shpesh se pesë vjet, në qoftë se ka ndryshime thelbësore në aktivitetet që mund të ndikojnë në nivelet e dyoksidit të squfurit, dyoksidit të azotit dhe oksideve të azotit, lëndës së ngurtë pezull (PM10 dhe PM 2.5), plumbit, benzenit dhe monoksidit të karbonit në ajrin e mjedisit. 
3.4 AKM-ja rishikon zonat dhe aglomeratet referuar në pikën 3.3, në përputhje me procedurat e përcaktuara në seksionin B, të aneksit II, që i bashkëlidhet këtij vendimi. 
4. Kriteret e vlerësimit
4.1 AKM-ja vlerëson nivelin e dyoksidit të squfurit, dyoksidit të azotit dhe oksideve të azotit, lëndës së ngurtë pezull (PM10 dhe PM 2.5), plumbit, benzenit dhe monoksidit të karbonit në ajrin e mjedisit në të gjitha zonat dhe aglomeratet. 
 4.2 Në të gjitha zonat dhe aglomeratet, ku niveli i ndotësve të referuar në pikën 4.1 kapërcen pragun e sipërm të vlerësimit të referuar në  pikën 3.1, përdoren matjet fikse, por ato mund të plotësohen edhe nga matjet treguese ose modelimi apo nga të dyja së bashku, me qëllim që të sigurohet informacioni i përshtatshëm për shpërndarjen hapësinore të cilësisë së ajrit të mjedisit.
4.3 Në të gjitha zonat dhe aglomeratet, ku niveli i ndotësve referuar në pikën 4.1 është nën pragun e sipërm të vlerësimit, por mbi pragun e poshtëm të vlerësimit të referuar në pikën 3.1, një kombinim i matjeve fikse dhe modelimit ose matjeve treguese apo të dyjave së bashku mund të përdoret me qëllim që të sigurohet informacioni i përshtatshëm për shpërndarjen hapësinore të cilësisë së ajrit të mjedisit.
4.4 Në të gjitha zonat dhe aglomeratet, ku niveli i ndotësve të referuar në pikën 4.1 është nën pragun e poshtëm të vlerësimit të referuar në pikën 3.1, në vend të matjes mund të përdoren modelimi ose teknikat e vlerësimit apo të dyja së bashku.  
4.5 Kriteret e vlerësimit që përdoren për qëllime të pikave 4.1, 4.2, 4.3 dhe 4.4 janë dhënë në aneksin III, që i bashkëlidhet këtij vendimi.
4.6 Përveç vlerësimeve referuar në pikat 4.1, 4.2, 4.3 dhe 4.4, AKM-ja mat PM 2.5 në vendet me karakter rural larg nga burimet e rëndësishme të ndotjes së ajrit, me qëllim që të sigurojë informacionin mbi baza mesatare vjetore për përqendrimin total të masës dhe përqendrimet specifike kimike të atij ndotësi.  
4.7 Gjatë kryerjes së vlerësimit referuar në pikën 4.6, AKM-ja bazohet në kriteret e mëposhtme:
a) Instalimin e të paktën një pike për marrjen e mostrave në vend;
b) Ngritjen e të paktën një stacioni matjeje, që mbulon zonat fqinje dhe aglomeratet (ose të barasvlefshme me to) në shtete të tjera për arritjen e shpërndarjes së nevojshme hapësinore; 
c) Koordinimin e monitorimit, kur është e përshtatshme, me strategjinë e monitorimit dhe programin e matjes të Programit të Bashkëpunimit për Monitorimin dhe Vlerësimin e Transmetimit në Distancë të Largët të Ndotësve të Ajrit në Evropë.
ç)	Zbatimin e seksioneve A dhe C, të aneksit I, bashkëlidhur këtij vendimi, në lidhje me objektivat e cilësisë të të dhënave për matjet e përqendrimit të masës së lëndës së ngurtë pezull; 
d) Zbatimin në tërësi të aneksit IV, bashkëlidhur këtij vendimi. 
5. Vendndodhja dhe numrat e pikave të marrjes së mostrave 
5.1 AKM-ja instalon pikat e marrjes së mostrave për vlerësimin e dyoksidit të squfurit, dyoksidit të azotit dhe oksideve të azotit, lëndës së ngurtë pezull (PM10 dhe PM2.5), plumbit, benzenit dhe monoksidit të karbonit në ajrin e mjedisit në vendet e përcaktuara, në përputhje me kriteret e përcaktuara në aneksin III, bashkëlidhur këtij vendimi. 
5.2 Në zona dhe aglomerate, ku matja fikse është burimi i vetëm i informacionit për vlerësimin e cilësisë së ajrit, numri i pikave të marrjes së mostrave duhet të jetë më i madh ose i barabartë me numrin minimal të përcaktuar në seksionin A, të aneksit V, bashkëlidhur këtij vendimi.
5.3 Në zona dhe aglomerate, përveç atyre të referuara në pikën 5.2, numri total i pikave të marrjes së mostrave të përcaktuara në seksionin A, të aneksit V, bashkëlidhur këtij vendimi, mund të pakësohet deri në 50%, me kusht që të plotësohen kërkesat e mëposhtme:
a) Metodat plotësuese të sigurojnë:
 i) informacion të mjaftueshëm për vlerësimin e cilësisë së ajrit në lidhje me vlerat kufi ose pragjet e alarmit; 
ii) informacionin e përshtatshëm për publikun;
b) Numri i pikave të marrjes së mostrave që do të instalohen dhe shpërndarja hapësinore e teknikave të tjera:
i) të jenë të mjaftueshme për përqendrimin e ndotësit përkatës që do të përcaktohet në përputhje me objektivat e cilësisë të të dhënave të përcaktuara në seksionin A, të aneksit I, bashkëlidhur këtij vendimi; 
ii) të mundësojnë përputhshmërinë e rezultateve të vlerësimit me kriteret e përcaktuara në seksionin B, të aneksit I, bashkëlidhur këtij vendimi.
5.4 Për qëllime të pikës 5.3, rezultatet e modelimit dhe/ose matjes treguese merren parasysh për vlerësimin e cilësisë së ajrit në lidhje me vlerat kufi. 
6. Metodat referencë të matjes
6.1 Në varësi të pikës 6.2, për qëllime të këtij vendimi përdoren metodat referencë të matjes dhe kriteret e përcaktuara në seksionet A dhe C, të aneksit VI, bashkëlidhur këtij vendimi.
6.2 Në varësi të kushteve të përcaktuara në seksionin B, të aneksit VI, bashkëlidhur këtij vendimi, mund të përdoren metoda të ndryshme nga ato të përcaktuara në pikën 6.1.
  IV. VLERËSIMI I CILËSISË SË AJRIT TË MJEDISIT NË LIDHJE ME OZONIN
7. Kriteret e vlerësimit për ozonin
7.1 AKM-ja vlerëson nivelin e ozonit në të gjitha zonat dhe aglomeratet ku përqendrimet e ozonit kanë kapërcyer objektivat afatgjatë të përcaktuar në seksionin C, të aneksit VII, bashkëlidhur këtij vendimi, gjatë secilit prej pesëvjeçarëve të mëparshëm të matjeve. 
7.2 Kur janë të disponueshme të dhëna për më pak se pesë vjet, AKM-ja mund të kombinojë rezultatet nga fushatat e matjeve për kohëzgjatje të shkurtra të kryera, ku dhe kur nivelet e ozonit kanë mundësi të jenë më të lartat me rezultatet e përftuara nga inventarët e shkarkimeve dhe modelimi, me qëllim që të përcaktohet në qoftë se objektivat afatgjatë të referuar në pikën 7.1 janë kapërcyer gjatë këtyre pesë vjetëve.
8. Pikat e marrjes së mostrave për ozonin
8.1 AKM-ja instalon pikat për marrjen e mostrave për vlerësimin e ozonit në vendet e parashikuara, në përputhje me kriteret e përcaktuara në aneksin VIII, bashkëlidhur këtij vendimi.
8.2 Në zona dhe aglomerate, ku matja fikse është burimi i vetëm i informacionit për vlerësimin e cilësisë së ajrit, numri i pikave të marrjes së mostrave për matjet fikse të ozonit nuk duhet të jetë më i vogël se numri minimal i përcaktuar në seksionin A, të aneksit IX, bashkëlidhur këtij vendimi. 
8.3 Në zona dhe aglomerate, ku informacioni nga matja fikse plotësohet nëpërmjet informacionit të marrë nga modelimi ose matja treguese apo të dyja së bashku, numri i pikave të marrjes së mostrave të referuara në seksionin A, të aneksit IX, bashkëlidhur këtij vendimi, mund të pakësohet me kusht që të plotësohen kërkesat e mëposhtme:
a) Metodat plotësuese të sigurojnë informacion të mjaftueshëm për vlerësimin e cilësisë së ajrit në lidhje me vlerat e synuara, objektivat afatgjatë, pragjet e informimit dhe të alarmit;
b) Numri i pikave të marrjes së mostrave që instalohen dhe shpërndarja hapësinore e teknikave të tjera të jenë të mjaftueshme për përqendrimin e ozonit që do të përcaktohet në përputhje me objektivat e cilësisë të të dhënave, të përcaktuar në seksionin A, të aneksit I, bashkëlidhur këtij vendimi, dhe të mundësojnë përputhshmërinë e rezultateve të vlerësimit me kriteret e përcaktuara në seksionin B, të aneksit I, bashkëlidhur këtij vendimi; 
c) Numri i pikave të marrjes së mostrave në çdo zonë dhe aglomerat të jetë të paktën një për 2 milionë banorë ose një për të gjithë territorin e Republikës së Shqipërisë, duke zgjedhur numrin më të madh të pikave që rezulton prej tyre. Ky numër nuk duhet të jetë më pak se një pikë në çdo zonë apo aglomerat;
ç) Dyoksidi i azotit të matet në të gjitha pikat e mbetura të marrjes së mostrave me përjashtim të stacioneve në vendndodhje me karakter rural të referuara në seksionin A, të aneksit VIII, bashkëlidhur këtij vendimi.
8.4 Për qëllime të pikës 8.3, rezultatet e modelimit dhe/ose matjes treguese merren parasysh për vlerësimin e cilësisë së ajrit në lidhje me vlerat e synuara.
8.5 AKM-ja siguron që dyoksidi i azotit matet në jo më pak se 50% të pikave të marrjes së mostrave të kërkuara në seksionin A, të  aneksit IX, bashkëlidhur këtij vendimi. 
8.6 Matja e referuar në pikën 8.5 duhet të jetë e vazhdueshme, me përjashtim të stacioneve në vendndodhje me karakter rural, siç referohet në seksionin A, të aneksit VIII, bashkëlidhur këtij vendimi, ku mund të përdoren metoda të tjera matjeje. 
8.7 Në zona dhe aglomerate, ku përqendrimet e ozonit kanë qenë nën objektivat afatgjatë për secilën nga matjet e mëparshme pesëvjeçare, numri i pikave të marrjes së mostrave përcaktohet në përputhje me kriteret e përcaktuara në seksionin B, të aneksit IX, bashkëlidhur këtij vendimi.
8.8 AKM-ja siguron që përqendrimet e substancave pararendëse të ozonit të listuara në aneksin X, bashkëlidhur këtij vendimi, maten të paktën në një pikë të marrjes së mostrave.  
8.9 AKM-ja mund të zgjedhë vendndodhjen dhe numrin e pikave të marrjes së mostrave për matjet e substancave pararendëse të ozonit dhe duhet të marrë parasysh objektivat e metodat e përcaktuara në aneksin X, bashkëlidhur këtij vendimi.
9. Metodat referencë të matjes për ozonin
9.1 Sipas pikës 9.2, për matjen e ozonit zbatohen metodat referencë të përcaktuara në pikën 8, të seksionit A, të aneksit VI, bashkëlidhur këtij vendimi. 
9.2 Metodat alternative të metodave të përcaktuara në pikën 9.1 mund të përdoren, me kusht që kërkesat e përcaktuara në seksionin B, të aneksit VI, bashkëlidhur këtij vendimi, të jenë përmbushur. 
V. VLERËSIMI I AJRIT TË MJEDISIT NË LIDHJE ME ARSENIKUN, KADMIUMIN, MËRKURIN, BENZO(A)PIRENIN DHE HIDROKARBURE TË TJERA AROMATIKE POLICIKLIKE
10. Pragjet e vlerësimit
10.1 AKM-ja klasifikon çdo zonë dhe aglomerat në varësi të kapërcimit ose jo të pragut të sipërm dhe të poshtëm të vlerësimit të përcaktuar në seksionin I, të aneksit XVI, bashkëlidhur këtij vendimi, në lidhje me arsenikun, kadmiumin, nikelin dhe benzo(a)pirenin.
10.2 AKM-ja rishikon klasifikimin e zonave dhe aglomerateve referuar në pikën 10.1, të paktën çdo pesë vjet dhe më shpesh se çdo pesë vjet, në qoftë se ka ndryshime thelbësore në aktivitetet që mund të ndikojnë në nivelet e ndotësve të referuar në pikën 10.1 në ajrin e mjedisit. 
10.3 AKM-ja rishikon zonat dhe aglomeratet referuar në pikën 10.2 në përputhje me procedurën e përcaktuar në seksionin II, të aneksit XVI, bashkëlidhur këtij vendimi.  
11. Kriteret e vlerësimit
11.1 AKM-ja vlerëson përqendrimet e arsenikut, kadmiumit, nikelit dhe benzo(a)pirenit në ajrin e mjedisit.
11.2 Në zona dhe aglomerate, ku nivelet e arsenikut, kadmiumit, nikelit dhe benzo(a)pirenit janë mbi pragjet e poshtme të vlerësimit, përcaktuar në seksionin I, të aneksit XVI, bashkëlidhur këtij vendimi, kombinimi i matjeve fikse së bashku me matjet treguese të referuara në seksionin I, të aneksit XVIII, bashkëlidhur këtij vendimi, ose modelimi apo të dyja së bashku mund të përdoren për vlerësimin e nivelit të këtyre ndotësve në ajrin e mjedisit.  
11.3 Në zona dhe aglomerate, ku nivelet e arsenikut, kadmiumit, nikelit dhe benzo(a)pirenit janë nën pragjet e poshtme të vlerësimit, përcaktuar në seksionin I, të aneksit XVI, bashkëlidhur këtij vendimi, modelimi ose teknikat e vlerësimit objektiv mund të përdoren në vend të matjes. 
11.4 Aty ku ndotësit duhen matur, matjet duhet të bëhen në pika fikse me marrje mostre të vazhdueshme ose të rastit.
11.5 Numri i matjeve duhet të jetë i mjaftueshëm për të lejuar përcaktimin e niveleve.
12. Objektivat për cilësinë e të dhënave
Gjatë vlerësimit të niveleve të arsenikut, kadmiumit, nikelit, benzo(a)pirenit, hidrokarbureve të tjera aromatike policiklike dhe merkurit të gaztë, AKM-ja zbaton objektivat për cilësinë e të dhënave dhe standarde të tjera të përcaktuara në aneksin XVIII, bashkëlidhur këtij vendimi.
13. Vendndodhja dhe numri i pikave të marrjes së mostrave
AKM-ja përcakton vendndodhjen dhe numrin e pikave të marrjes së mostrave për vlerësimin e arsenikut, kadmiumit, nikelit dhe benzo(a)pirenit në ajrin e mjedisit në përputhje me kriteret e përcaktuara në aneksin XVII, bashkëlidhur këtij vendimi.
14. Monitorimi i hidrokarbureve aromatike policiklike
14.1 AKM-ja, për vlerësimin e kontributit të benzo(a)pirenit në ajrin e mjedisit, monitoron hidrokarburet aromatike policiklike përkatëse të tjera në një numër të kufizuar territoresh monitorimi. 
14.2 Në përbërësit e referuar në pikën 14.1 përfshihen minimalisht:
a) benzo(a)antraceni; 
b) benzo(b)fluoranteni; 
c) benzo(j)fluoranteni; 
ç)  benzo(k)fluoranteni; 
d) indeno(1,2,3-cd)pireni; 
dh)  dibenz(a,h)antraceni. 
14.3 Territoret e monitorimit referuar në pikën 14.1 vendosen së bashku me territoret e marrjes së mostrave të benzo(a)pirenit. 
14.4 Territoret e monitorimit referuar në pikën 14.1 përzgjidhen në mënyrë të tillë që variacionet gjeografike dhe tendencat afatgjata të mund të identifikohen në përqendrimet e hidrokarbureve aromatike policiklike. 
14.5 Territoret e monitorimit të referuara në pikën 14.1 përzgjidhen, në përputhje me kriteret e seksioneve nga I deri në III, të aneksit XVII, bashkëlidhur këtij vendimi.
15. Monitorimi në sfond
15.1 AKM-ja përdor pika për marrjen e mostrave në sfond për të siguruar matje treguese të:
a) përqendrimeve të:
i) arsenikut, kadmiumit, nikelit dhe benzo-(a)pirenit; 
ii) hidrokarbureve aromatike policiklike të referuara në pikën 14.1; 
iii) merkurit të gaztë total. 
b) depozitimit total të:
i)arsenikut, kadmiumit, nikelit dhe benzo(a)pirenit brenda fraksionit PM10; 
ii) hidrokarbureve aromatike policiklike të referuara në pikën 14.1; 
iii) merkurit. 
15.2 Për qëllime të pikës 15.1, AKM-ja siguron që: 
a) të paktën një pikë për marrjen e mostrave instalohet për të gjithë vendin;
b) çdo pikë për marrjen e mostrave vendoset në përputhje me përcaktimin e bërë në aneksin XVII, bashkëlidhur këtij vendimi. 
15.3 Për vlerësimin e ndikimit rajonal mbi ekosistemet mund të përdoren edhe bioindikatorët.
15.4 Në zonat dhe aglomeratet, ku informacioni nga stacionet e matjeve fikse plotësohet me informacion nga burime të tjera (si inventarët e shkarkimeve, metodat e matjeve treguese dhe modelimi i cilësisë së ajrit), numri i stacioneve fikse të matjeve dhe rezolucioni hapësinor i teknikave të tjera janë të mjaftueshme për përcaktimin e përqendrimit të ndotëve në ajër në përputhje me seksionin I, të aneksit XVII, dhe seksionin I, të aneksit XVIII, bashkëlidhur këtij vendimi.
15.5 Sipas rastit, monitorimi koordinohet me Strategjinë e Monitorimit dhe Programin e Matjeve për Monitorimin dhe Vlerësimin e Ndotësve (EMEP).
16. Metodat referencë për marrjen e mostrave 
Marrja e mostrave për matjet e arsenikut, kadmiumit, merkurit, nikelit, benzo(a)pirenit, hidrokarbureve të tjera aromatike policiklike në ajrin e mjedisit dhe depozitimi për këta ndotës bëhet, në përputhje me metodat referencë për marrjen e mostrave të përcaktuara në aneksin XIX, bashkëlidhur këtij vendimi.
VI. DETYRIMET NË LIDHJE ME VLERAT KUFI, VLERAT E SYNUARA, PRAGJET DHE NIVELET
17. Vlerat kufi dhe pragjet e alarmit për mbrojtjen e shëndetit
17.1 Ministria, ministritë e linjës sipas rastit dhe njësitë e qeverisjes vendore, duke vepruar sipas kompetencave që kanë për fushat që ato mbulojnë, sigurojnë që gjatë zonave dhe aglomerateve nivelet e:
 a) dyoksidit të squfurit, PM10, plumbit dhe monoksidit të karbonit në ajrin e mjedisit të mos kapërcejnë vlerat kufi të përcaktuara në aneksin XI, bashkëlidhur këtij vendimi; 
b) dyoksidit të azotit dhe benzenit në ajrin e mjedisit të mos kapërcejnë vlerat kufi të përcaktuara në aneksin XI, bashkëlidhur këtij vendimi, nga datat e përcaktuara në atë aneks.
17.2 Përputhshmëria me kërkesat e përcaktuara në shkronjat “a” dhe “b”, të pikës 17.1, vlerësohet në përputhje me përcaktimin e aneksit III, bashkëlidhur këtij vendimi. 
 
17.3 Për qëllime të shkronjave “a” dhe “b”, të pikës 17.1, zbatohen marzhet e tolerancës të përcaktuara në aneksin XI, bashkëlidhur këtij vendimi.
17.4 Pragu i alarmit për përqendrimet e dyoksidit të squfurit dhe dyoksidit të azotit në ajrin e mjedisit përcaktohet në seksionin A, të aneksit XII, bashkëlidhur këtij vendimi.
17.5 Në zona dhe aglomerate, ku nivelet e dyoksidit të squfurit, dyoksidit të azotit, PM10, PM2,5, plumbit, benzenit dhe monoksidit të karbonit në ajrin e mjedisit janë nën vlerat përkatëse kufi, të përcaktuara në anekset XI dhe XIV, bashkëlidhur këtij vendimi, ministria, ministritë e linjës sipas rastit dhe njësitë e qeverisjes vendore, duke vepruar sipas kompetencave që kanë për fushat që ato mbulojnë, sigurojnë mbajtjen e niveleve të këtyre ndotësve nën vlerat kufi dhe përpiqen të ruajnë cilësinë më të mirë të ajrit të mjedisit, në përputhshmëri me zhvillimin e qëndrueshëm.
18. Vlerat e synuara për arsenikun, kadmiumin, nikelin, merkurin, benzo(a)pirenin dhe hidrokarburet policiklike aromatike 
18.1 Ministria, ministritë e linjës sipas rastit dhe njësitë e qeverisjes vendore, duke vepruar sipas fushës që ata mbulojnë, marrin të gjitha masat e nevojshme pa shkaktuar kosto joproporcionale për të siguruar, që, nga data 31 dhjetor 2023, përqendrimet e arsenikut, kadmiumit, nikelit dhe benzo(a)pirenit, të përdorur si tregues për riskun kancerogjen të hidrokarbureve aromatike policiklike në ajrin e mjedisit të mos kapërcejnë vlerat e synuara të përcaktuara në aneksin XV, bashkëlidhur këtij vendimi. 
18.2 AKM-ja përgatit listën e zonave dhe aglomerateve, në të cilat nivelet e arsenikut, kadmiumit, nikelit dhe benzo(a)pirenit janë nën vlerat e synuara përkatëse.
18.3 Ministria, ministritë e linjës dhe njësitë e qeverisjes vendore, duke vepruar sipas kompetencave që kanë për fushat që mbulojnë, sigurojnë ruajtjen e niveleve të arsenikut, kadmiumit, nikelit dhe benzo(a)pirenit në zonat dhe aglomeratet e referuara në pikën 18.2, vlerat e synuara përkatëse dhe bëjnë gjithçka/marrin të gjitha masat për  ruajtjen e cilësisë më të mirë të ajrit të mjedisit, në përputhshmëri me zhvillimin e qëndrueshëm.

18.4 AKM-ja harton listën e zonave dhe aglomerateve në të cilat niveli i arsenikut, kadmiumit, nikelit dhe benzo(a)pirenit është mbi vlerat e synuara përkatëse.
18.5 Për zonat dhe aglomeratet e referuara në pikën 18.4, AKM-ja përcakton zonat e kapërcimit dhe burimet që kontribuojnë në to. Për zona të tilla ministria, ministritë e linjës sipas rastit dhe njësitë e qeverisjes vendore duhet të demonstrojnë zbatimin e të gjitha masave të nevojshme pa kosto joproporcionale, drejtuar në veçanti në burimet e shkarkimeve më të mëdha, me qëllim arritjen e vlerave të synuara përkatëse. Për instalimet industriale që kërkojnë leje mjedisi të tipit A, në përputhje me ligjin nr. 10448, datë 14.7.2011, “Për lejet e mjedisit”, zbatohen teknikat më të mira të disponueshme (TMD). 
19. Nivelet kritike për mbrojtjen e bimësisë
19.1 Ministria siguron përputhshmërinë me nivelet kritike për mbrojtjen e bimësisë, të përcaktuara aneksin XIII, siç vlerësohet, në përputhje me kërkesat e përcaktuara në seksionin A, të aneksit III, bashkëlidhur këtij vendimi. 
19.2 Për qëllime të pikës 19.1, kur matjet fikse janë burimi i vetëm i informacionit për vlerësimin e cilësisë së ajrit, numri i pikave të marrjes së mostrave nuk duhet të jetë më i vogël se numri minimal i përcaktuar në seksionin C, të aneksit V, bashkëlidhur këtij vendimi.
19.3 Për qëllime të pikës 19.1, kur matjet fikse plotësohen nga matjet treguese ose modelimi, numri minimal i pikave të marrjes së mostrave mund të pakësohet deri në 50% për aq kohë sa përqendrimet e vlerësuara të ndotësve përkatës mund të përcaktohen, në përputhje me objektivat për cilësinë e të dhënave, përcaktuar në seksionin A të aneksit I, bashkëlidhur këtij vendimi.
20. Objektivat afatgjatë për ozonin
20.1 Ministria, ministritë e linjës sipas rastit dhe njësitë e qeverisjes vendore, duke vepruar sipas kompetencave që kanë për fushat që ato mbulojnë,:
 a) marrin të gjitha masat e nevojshme pa kosto joproporcionale për të siguruar arritjen e vlerave të synuara dhe objektivave afatgjatë për ozonin, përcaktuar në aneksin VII, bashkëlidhur këtij vendimi;  
b) për ato zona dhe aglomerate, ku vlera e synuar, referuar në shkronjën “a”, të kësaj pike, është kapërcyer, sigurojnë që programi përkatës për tavanet kombëtare të shkarkimeve dhe, në qoftë se është e përshtatshme, plani i menaxhimit të cilësisë së ajrit për arritjen e kësaj vlere të synuar të zbatohet për aq sa kjo vlerë e synuar është e arritshme nëpërmjet masave pa kosto joproporcionale duke filluar nga data e përcaktuar në seksionin B, të aneksit VII, bashkëlidhur këtij vendimi;   
c) për ato zona ose aglomerate, ku nivelet e ozonit në ajrin e mjedisit janë më poshtë ose të barabarta me vlerat e synuara, por më lart se objektivat afatgjatë, përgatitin dhe zbatojnë masa me kosto efektive me qëllim arritjen e këtyre objektivave afatgjatë. Masa të tilla duhet, të paktën, të jenë në harmoni me programin dhe të gjitha planet për cilësinë e ajrit të referuara në shkronjën “b”, të kësaj pike;
ç)	 për ato zona dhe aglomerate, ku nivelet e ozonit arrijnë objektivat afatgjatë, marrin masat e nevojshme proporcionale:
i) për të mbajtur nivelet nën objektivat afatgjatë, për aq sa e lejojnë faktorët, përfshirë natyrën ndërkufitare të ndotjes së ozonit dhe kushtet meteorologjike;
ii) për të ruajtur cilësinë më të mirë të ajrit të mjedisit, në përputhshmëri me zhvillimin e qëndrueshëm dhe nivelin e lartë të mbrojtjes së mjedisit dhe shëndetit publik.
21. Pragjet e informimit dhe të alarmit
21.1 AKM-ja, në çdo rast kur kapërcehet pragu i informimit apo ndonjë nga pragjet e alarmit që përcaktohen në aneksin XII, bashkëlidhur këtij vendimi:
a) ndërmerr të gjithë hapat e nevojshëm për të informuar publikun përmes radios, TV-së, gazetave apo faqes së vet në internet;
b) njofton ministrinë për nivelet e regjistruara dhe kohëzgjatjen gjatë së cilës pragu i alarmit apo i informimit është kapërcyer.  
22. Kontributet nga burimet natyrore
22.1 AKM-ja duhet:
 a) të mbajë për çdo vit listën e zonave dhe aglomerateve, ku kapërcimet e vlerave limit për çdo ndotës, për të cilat zbatohet ky vendim, i atribuohen burimeve natyrore;  
b) të japë në këtë listë:
i) informacionin mbi përqendrimet dhe burimet e ndotësve të tillë; 
ii) evidenca që demonstrojnë se kapërcime të tilla i atribuohen burimeve natyrore.

c) të publikojë këtë listë së bashku me informacionin referuar në shkronjën “b” dhe ta bëjë të disponueshëm për publikun.
 22.2 Kapërcimi i vlerave limit që i atribuohen burimeve natyrore nuk konsiderohet si kapërcim në kuptimin e këtij vendimi.
22.3 Ministri miraton një udhëzim për demonstrimin dhe zbritjen e masës së kapërcimit që i atribuohet burimeve natyrore.
23. Kapërcimi për shkak të hedhjes së rërës ose kripës në rrugë gjatë dimrit
23.1 AKM-ja:
a) mund të përcaktojë zona dhe aglomerate, brenda të cilave vlerat kufi për PM10 në ajrin e mjedisit janë kapërcyer për shkak  ripezullimit të lëndës së ngurtë si pasojë e hedhjes së rërës ose kripës nëpër rrugë gjatë dimrit;
b) mban një listë të zonave dhe aglomerateve të përcaktuara në përputhje me shkronjën “a”;  
c) jep në listën referuar në shkronjën “b”:
i) informacion mbi përqendrimet dhe burimet e PM10 në të; 
ii) provat e nevojshme për të demonstruar që çdo kapërcim është për shkak të ripezullimit të lëndës së ngurtë; 
iii) informacion se të gjitha masat e arsyeshme janë marrë për të ulur përqendrimet. 
ç) publikon dhe e bën të disponueshme për publikun listën referuar në shkronjën “b” dhe informacionin referuar në shkronjën “c”, të kësaj pike.
23.2 Ministri miraton një udhëzim për përcaktimin e kontributit nga ripezullimi i lëndës së ngurtë si rezultat i shtrimit të rrugëve me rërë ose kripë gjatë dimrit.
VII. PAKËSIMI I EKSPOZIMIT KOMBË-TAR NDAJ PM2,5 PËR MBROJTJEN E SHËNDETIT
24. Treguesi i ekspozimit mesatar ndaj PM 2,5
24.1 AKM-ja:
a) llogarit treguesin e ekspozimit mesatar ndaj PM2,5 për Republikën e Shqipërisë në përputhje me përcaktimin e seksionit A, të aneksit XIV, bashkëlidhur këtij vendimi; 
b) siguron, në përputhje me aneksin III, bashkëlidhur këtij vendimi, që shpërndarja dhe numri i pikave të marrjes së mostrave në të cilat është mbështetur treguesi i ekspozimit mesatar ndaj PM2,5 reflekton ekspozimin e popullsisë së përgjithshme;  
c) siguron që më 1 janar 2019 numri i pikave të marrjes së mostrave referuar në shkronjën “b” nuk duhet të jetë më i vogël se ai i përcaktuar nga zbatimi i seksionit B, të aneksit V, bashkëlidhur këtij vendimi.  
25. Synimi për pakësimin e ekspozimit kombëtar ndaj PM 2,5
25.1 Synimi për pakësimin e ekspozimit kombëtar për Republikën e Shqipërisë përcaktohet në përputhje me seksionin B, të aneksit XIV, bashkëlidhur këtij vendimi. 
26. Kufizimi i ekspozimit ndaj PM 2,5    
26.1 Ministria, ministritë e linjës sipas rastit dhe njësitë e qeverisjes vendore, duke vepruar sipas fushave që ato mbulojnë, marrin të gjitha masat e nevojshme dhe pa kosto të tepruara për të siguruar:
a) arritjen e synimit për pakësimin e ekspozimit kombëtar në 2030;  
b) që përqendrimi i PM 2,5 në ajrin e mjedisit të mos kapërcejë vlerën e synuar të përcaktuar në seksionin D, të aneksit XIV, bashkëlidhur këtij vendimi, nga data e përcaktuar në këtë seksion.  
26.2 Ministria, ministritë e linjës sipas rastit dhe njësitë e qeverisjes vendore, duke vepruar sipas fushës që ata mbulojnë, marrin të gjitha masat e nevojshme për të siguruar që:
a) treguesi i ekspozimit mesatar ndaj PM 2,5 për vitin 2025 të mos kapërcejë detyrimin për ekspozimin e përqendruar, të përcaktuar në seksionin C, të aneksit XIV, bashkëlidhur këtij vendimi;  
b) përqendrimet e PM 2,5 në ajrin e mjedisit të mos kapërcejnë vlerën kufi të përcaktuar në seksionin E, të aneksit XIV, bashkëlidhur këtij vendimi, gjatë të gjitha zonave dhe aglomerateve nga data e përcaktuar në këtë seksion.  
26.3 Ministria vlerëson përputhshmërinë me kërkesat e përcaktuara në shkronjën “b”, të pikës 26.2, në përputhje me aneksin III, bashkëlidhur këtij vendimi.  
26.4 Në planet e cilësisë së ajrit konsiderohen marzhet e tolerancës të përcaktuara në seksionin E, të aneksit XIV, bashkëlidhur këtij vendimi.  
VIII. SHTYRJA E AFATEVE PËR ARRITJEN E VLERAVE KUFI DHE PËRJASHTIMET NGA ZBATIMI I VLERAVE KUFI
27. Shtyrja e disa afateve
27.1 Ministri mund të shtyjë maksimalisht me 5 vjet afatet e përcaktuara në aneksin XI, bashkëlidhur këtij vendimi, për zonat apo aglomeratet, ku vlerat kufi për dyoksidin e azotit ose benzenin nuk mund të arrihen brenda këtyre afateve.
27.2 Bashkia, komunat/bashkitë, komunat përkatëse që mbulojnë zona dhe aglomerate, për të cilat afati është shtyrë në përputhje me pikën 27.1, përgatitin një plan të cilësisë së ajrit për atë zonë ose aglomerat i cili duhet të plotësohet me informacionin e listuar në aneksin XX, bashkëlidhur këtij vendimi, në lidhje me ndotësit përkatës. Ky plan duhet të demonstrojë se si do të arrihen vlerat kufi brenda afatit të ri. 
27.3 Kur zbatohet pika 27.1, ministria, ministritë e linjës sipas rastit dhe njësitë e qeverisjes vendore, duke vepruar sipas kompetencave që kanë për fushat që ato mbulojnë, sigurojnë që vlera kufi për çdo ndotës nuk është kapërcyer më shumë se maksimumi i kufijve të tolerancës të përcaktuar në aneksin XI, bashkëlidhur këtij vendimi, për çdo ndotës përkatës.
28. Përjashtimet nga zbatimi i vlerave kufi
28.1 Zonat ose aglomeratet, ku përputhshmëria me vlerat kufi të PM 10 të përcaktuara në aneksin XI, bashkëlidhur këtij vendimi, nuk mund të arrihet për shkak të karakteristikave të veçanta të territorit lidhur me përhapjen në ajër të kushteve të këqija klimatike apo të kontributeve ndërkufitare, përjashtohen deri më 11 qershor 2021 nga detyrimi për zbatimin e këtyre vlerave kufi.  
28.2 Kur një vlerë kufi është përjashtuar në përputhje me pikën 28.1, bashkia, komuna/t përkatës/e përgatitin një plan për cilësinë e ajrit për atë zonë ose aglomerat, i cili duhet të plotësohet nga informacioni i listuar në aneksin XX, bashkëlidhur këtij vendimi në lidhje me ndotësit përkatës, dhe të demonstrojë se si do të arrihen. Në planin e cilësisë së ajrit duhet të tregohet që të gjitha masat e përshtatshme janë marrë në nivel lokal, rajonal dhe kombëtar për të arritur këtë afat.
28.3 Kur zbatohet pika 28.1, ministria, ministritë e linjës dhe njësitë e qeverisjes vendore, sipas kompetencave që kanë për fushat që mbulojnë, sigurojnë që vlera kufi për çdo ndotës nuk është kapërcyer nga më shumë se maksimumi i kufijve të tolerancës të përcaktuar në aneksin XI, bashkëlidhur këtij vendimi, për çdo ndotës përkatës.
IX. DISPOZITA PËRFUNDIMTARE
29. Ngarkohen Ministria e Mjedisit, ministritë e linjës, Agjencia Kombëtare e Mjedisit dhe bashkitë për zbatimin e këtij vendimi.
Ky vendim hyn në fuqi pas botimit në Fletoren Zyrtare dhe i fillon efektet juridike më 1 korrik 2018.
KRYEMINISTRI
Edi Rama

ANEKSI I
Objektivat për cilësinë e të dhënave
(Referuar në pikat 4.7.c, 5.3.b, 8.3.b dhe 19.3 të këtij vendimi)
Seksioni A. Objektivat për cilësinë e të dhënave për vlerësimin e cilësisë së ajrit të mjedisit
	
	Dyoksidi i squfurit, dyoksidi i azotit dhe oksidet e azotit, si dhe monoksidi i karbonit
	Benzeni
	Lëndë e ngurtë pezull (PM10/PM2,5) dhe plumb
	Ozoni dhe NO dhe NO2 përkatës

	Matje fikse (1)

	Pasiguria
	15%
	25%
	25%
	15%

	Sigurimi i të dhënave minimale
	90%
	90%
	90%
	90% në verë
75% në dimër

	Mbulimi kohor minimal:

	- në zonë urbane dhe trafiku
	--
	35% (2)
	--
	--

	- në zonat industriale 
	--
	90%
	--
	--

	
	
	
	
	

	Matjet treguese

	Pasiguria
	25%
	30%
	50%
	30%

	Sigurimi i të dhënave minimale
	90%
	90%
	90%
	90%

	Mbulimi kohor minimal
	14% (4)
	14% (3)
	14% (4)
	Më shumë se 10% në verë

	
	
	
	
	

	Pasiguria e modelimit

	Orare
	50%
	--
	--
	50%

	Mesatare e tetë orëve
	50%
	--
	--
	50%

	Mesatare ditore
	50%
	--
	--
	--

	Mesatare vjetore
	30%
	50%
	50%
	--

	Pasiguria e vlerësimit të objektivit 
	75%
	100%
	100%
	75%



Shënime për tabelën
1. AKM mund të zbatojë matje të rastësishme në vend të matjeve të vazhdueshme për benzenin, plumbin dhe lëndën e ngurtë pezull në qoftë se i provon Ministrisë që pasiguria, përfshirë pasigurinë për shkak të marrjes së mostrave të rastësishme, arrin objektivin e cilësisë prej 25 % dhe mbulimi kohor është akoma më i madh se mbulimi kohor minimal për matjet treguese. Marrja e mostrave të rastësishme duhet të shpërndahet njëtrajtësisht gjatë vitit me qëllim që të shmanget shtrembërimi i rezultateve. Pasiguria për shkak të marrjes së rastësishme të mostrave mund të përcaktohet nga procedura e përcaktuar në ISO 11222 (2002) ‘Cilësia e Ajrit — Përcaktimi i Pasigurisë së Kohës Mesatare i Matjeve të Cilësisë së Ajrit’. Në qoftë se për të vlerësuar kërkesat e vlerës kufi PM10 përdoren matjet e rastësishme, në vend të numrit të kapërcimeve, që influencohet shumë nga masa e mbulimit të të dhënave, duhet të vlerësohet niveli në percentile prej 90,4 (të jetë më i vogël se ose i barabartë me 50 μg/m³).
2. Të shpërndara gjatë vitit për të qenë përfaqësuese të kushteve të ndryshme që lidhen me klimën dhe trafikun.
3. Matjet e një ditë në javë, në mënyrë rastësore, të shpërndara njëtrajtësisht gjatë vitit, ose tetë javë të shpërndara njëtrajtësisht gjatë vitit. 
4. Një matje në javë në mënyrë rastësore, të shpërndara njëtrajtësisht gjatë vitit, ose tetë javë të shpërndara njëtrajtësisht gjatë vitit. 
Pasiguria (me besueshmëri 95 %) e metodave të vlerësimit do të vlerësohet në përputhje me parimet e SSH ENV 13005-1999, në lidhje me Shprehjen e Pasigurisë në Matje, me metodologjinë e S SH ISO 5725-1:2008 - 2, 3, 4, 5, 6 dhe me udhëzuesin e dhënë në DS CR 14377:2002 në lidhje me cilësinë e ajrit -  Përqasja për Vlerësimin e Pasigurisë për Metodat e Matjes Referencë për Ajrin e Mjedisit’. Përqindjet e pasigurisë në tabelën e mësipërme jepen për matjet individuale të mesatarizuara për periudhën e konsideruar nga vlera kufi (ose vlera e synuar në rastin e ozonit), për një intervalconfidences besueshmërie prej 95 %. Pasiguria për matjet fikse konsiderohet e zbatueshme rrotull masës së përshtatshme të vlerës kufi (ose vlerës së synuar në rastin e ozonit).
Pasiguria për modelimin përcaktohet si shmangia maksimale (prej vlerës kufi ose prej vlerës së synuar në rastin e ozonit) e niveleve të përqendrimit të matur dhe të llogaritur gjatë periudhës në fjalë për 90 % të pikave individuale të monitorimit, pa marrë parasysh kohën e ndodhjes së ngjarjeve. Pasiguria për modelimin konsiderohet si e zbatueshme rrotull masës së përshtatshme të vlerës kufi ose vlerës së synuar në rastin e ozonit. Matjet fikse që duhen përzgjedhur për krahasim me rezultatet e modelimit duhet të jenë përfaqësuese të shkallës së mbulimit nga modeli. 
Pasiguria për vlerësimin objektiv përcaktohet si shmangia maksimale (prej vlerës kufi ose prej vlerës së synuar në rastin e ozonit) e niveleve të matur dhe të llogaritur të përqendrimit gjatë periudhës në fjalë,pa marrë parasysh kohën e ndodhjes së ngjarjeve.
Kërkesat për sigurimin e të dhënave minimale dhe mbulimi kohor nuk përfshijnë humbjet e të dhënave për shkak të kalibrimit të rregullt apo mirëmbajtjes normale të instrumenteve.
Seksioni B. Rezultatet e vlerësimit të cilësisë së ajrit
Informacioni i mëposhtëm hartohet për zonat dhe aglomeratet ku, për vlerësimin e cilësisë së ajrit, përdoren burime të tjera të cilat mund të plotësojnë informacionin e siguruar nga matjet, por mund të përdoren edhe si mënyra e vetme: 
a) përshkrimi i aktiviteteve të kryera për vlerësimin;
b) metodat specifike që janë përdorur, me referenca për përshkrimet e metodës;
c) burimet e të dhënave dhe informacionit;
d) përshkrimi i rezultateve, përfshirë pasiguritë dhe, në veçanti:
i) shtrirjen e çdo zone apo gjatësinë e rrugës brenda zonave dhe aglomerateve përgjatë të cilës përqendrimet kapërcejnë sipas rastit vlerën kufi, vlerën e synuar apo objektivin afatgjatë plus marzhin e tolerancës, dhe 
ii) shtrirjen e çdo zone ku përqendrimet kapërcejnë pragun e sipërm ose të poshtëm të vlerësimit; 
e) popullsia potencialisht e ekspozuar ndaj niveleve që kapërcejnë cilëndo vlerë kufi për mbrojtjen e shëndetit publik.
Seksioni C. Sigurimi i cilësisë për cilësinë e ajrit të mjedisit: vlefshmëria e të dhënave
 1. Për të siguruar saktësinë e matjeve dhe përputhshmërinë me objektivat për cilësinë e të dhënave të përcaktuara në seksionin A, AKM siguron që: 
a) të gjitha matjet e ndërmarra në lidhje me vlerësimin e cilësisë së ajrit të mjedisit në bazë të seksioneve V dhe VII të jenë të gjurmueshme në përputhje me kërkesat e përcaktuara në seksionin 5.6.2.2 të S SH EN ISO/IEC 17025:2005 dhe S SH EN ISO/IEC 17025:2005/AC:2006;
b) institucionet që operojnë rrjete dhe stacione individuale të ngrenë sisteme të kontrollit dhe sigurimit të cilësisë, të cilët për të garantuar saktësinë e mjeteve matëse kërkojnë mirëmbajtje të rregullt;
c) të funksionojë kontrolli dhe sigurimi i cilësisë për procesin e mbledhjes dhe raportimit të të dhënave dhe që institucionet e caktuara me këtë detyrë të marrin pjesë në mënyrë aktive në programet përkatëse mbarëkomunitare për sigurimin e cilësisë;
d) deri në vitin 2010 laboratorët kombëtarë të akreditohen sipas S SH EN ISO/IEC 17025:2005 dhe S SH EN ISO/IEC 17025:2005/AC:2006 për metodat referencë të referuara në aneksin VI të këtij vendimi. Këta laboratorë koordinojnë në nivel kombëtar realizimin siç duhet të metodave referencë dhe demonstrimin e ekuivalencës së metodave jo-referencë.
2. Të gjitha të dhënat për cilësinë e ajrit të mjedisit të raportuara sipas draft ligjit nr.  datë…”Për mbrojtjen e cilësisë se ajrit të mjedisit” nenit 12, paragrafit 1 dhe nenit 13, paragrafi 1 do të konsiderohen të vlefshme me përjashtim të të dhënave të shënjuara si të përkohshme.

ANEKSI II
Përcaktimi i kërkesave për vlerësimin e përqendrimeve të dyoksidit të squfurit, dyoksidit të azotit dhe oksideve të azotit, lëndës së ngurtë pezull (PM10 dhe PM2,5), plumbit, benzenit dhe monoksidit të karbonit në ajrin e mjedisit brenda një zone ose aglomerati
(Referuar në pikat 3.1 dhe 3.4 të këtij vendimi)

Seksioni A. Pragjet e sipërme dhe të poshtme të vlerësimit
Për ndotësit e mëposhtëm zbatohen këto pragje të sipërme dhe të poshtme të vlerësimit:


1. Dyoksidi i squfurit
	
	Mbrojtja e shëndetit
	Mbrojtja e bimësisë

	Pragu i sipërm i vlerësimit
	60 % e vlerës kufi  24-orëshe (75 μg/m³, të mos kapërcehet më shumë se sa 3 herë në një vit kalendarik)
	60 % e nivelit kritik të dimrit 
(12 μg/m³)

	Pragu i poshtëm i vlerësimit
	40 %  të vlerës kufi 24-orëshe (50 μg/m³, të mos kapërcehet më shumë se 3 herë në një vit kalendarik)
	40 % nivelit kritik të dimrit 
(8 μg/m³)


2. Dyoksidi i azotit dhe oksidet e azotit
	
	Vlera kufi orare për mbrojtjen e shëndetit publik (NO2)
	Vlera kufi vjetore për mbrojtjen e shëndetit publik (NO2)
	Niveli kritik vjetor për mbrojtjen e bimësisë dhe ekosistemeve natyrore (NOx)

	Pragu i sipërm i vlerësimit
	70 % e vlerës kufi (140 μg/ m³, të mos kapërcehet më shumë se 18 herë në një vit kalendarik)
	80 % e vlerës kufi
(32 μg/ m³)
	80 % e nivelit kritik
(24 μg/ m³)

	Pragu i poshtëm i vlerësimit
	50 % e vlerës kufi (100 μg/ m³, të mos kapërcehet më shumë se 18 herë në një vit kalendarik)
	65 % e vlerës kufi
(26 μg/ m³)
	65 % e nivelit kritik
(19,5 μg/ m³)


3. Lënda e ngurtë pezull (PM10/ PM2,5)
	
	Mesatarja 24-orëshe e PM10
	Mesatarja vjetore e  PM10
	Mesatarja vjetore e 
PM2,5 (1)

	Pragu i sipërm i vlerësimit
	70 % e vlerës kufi (35 μg/ m³, të mos kapërcehet më shumë se 35 herë në një vit kalendarik)
	70 % e vlerës kufi së 
(28 μg/ m³)
	70 % e vlerës kufi të 
(17 μg/ m³)

	Pragu i poshtëm i vlerësimit
	50 % e vlerës kufi (25 μg/ m³, të mos kapërcehet më shumë se 35 herë në një vit kalendarik)
	50 % e vlerës kufi
(20 μg/ m³)
	50 % e vlerës kufi 
(12 μg/ m³)

	(1) Pragu i sipërm dhe i poshtëm i vlerësimit për PM2,5 nuk zbatohen në matjet që bëhen për vlerësimin e përputhshmërisë me synimin për pakësimin e ekspozimit ndaj PM2,5 për mbrojtjen e shëndetit publik.



4. Plumbi
	
	Mesatarja vjetore

	Pragu i sipërm i vlerësimit
	70 % e vlerës kufi (0,35 μg/ m³)

	Pragu i poshtëm i vlerësimit
	50 % e vlerës kufi (0,25 μg/ m³)


	5. Benzeni
	
	Mesatarja vjetore

	Pragu i sipërm i vlerësimit
	70 % e vlerës kufi (3,5 μg/ m³)

	Pragu i Poshtëm i vlerësimit
	40 % e vlerës kufi (2 μg/ m³)



6. Monoksidi i karbonit
	
	Mesatarja e tetë orëve

	Pragu i sipërm i vlerësimit
	70 % e vlerës kufi (7 mg/ m³)

	Pragu i poshtëm i vlerësimit
	50 % e vlerës kufi (5 mg/ m³)



Seksioni B. Përcaktimi i kapërcimeve të pragut të sipërm dhe të poshtëm të vlerësimit
Kapërcimet e pragjeve të sipërme dhe të poshtme të vlerësimit përcaktohen në bazë të përqendrimeve gjatë 5 viteve të mëparshme, kur disponohen të dhëna të mjaftueshme. Pragu i vlerësimit konsiderohet si i kapërcyer në qoftë se është kapërcyer gjatë të paktën 3 nga pesë vitet e mëparshme. 
Kur të dhënat disponohen për më pak se 5 vjet, për të përcaktuar kapërcimet e pragjeve të sipërme dhe të poshtme të vlerësimit, AKM mund të kombinojë fushata të shkurtra matjesh në kohën dhe vendndodhjet më tipike për nivelet maksimale të ndotjes, me rezultatet e përftuara nga informacioni që japin inventarët e shkarkimit dhe modelimi.
ANEKSI III

Vlerësimi i cilësisë së ajrit të mjedisit dhe vendndodhja e pikave të marrjes së mostrave për matjen e dyoksidit të squfurit, dyoksidit të azotit dhe oksideve të azotit, lëndës së ngurtë pezull (PM10 dhe PM 2,5), plumbit, benzenit dhe monoksidit të karbonit në ajrin e mjedisit
(Referuar në pikat 4.5, 5.1, 17.3, 19.1, 24.1.b, 26.3 dhe aneksit IV.C.1 dhe aneksit VIII.B dhe D të këtij vendimi)

Seksioni A. Të përgjithshme
1. Cilësia e ajrit të mjedisit vlerësohet në të gjitha zonat dhe aglomeratet sipas kritereve të  mëposhtme:
Cilësia e ajrit të mjedisit në të gjitha vendndodhjet, me përjashtim të atyre të listuara në paragrafin 2, vlerësohet në përputhje me kriteret e përcaktuara nga seksionet B dhe C për vendndodhjen e pikave të marrjes së mostrave për matje fikse. Parimet e përcaktuara nga seksionet B dhe C zbatohen për identifikimin e vendndodhjeve specifike me përqendrime të ndotësve përkatës ku cilësia e ajrit të mjedisit vlerësohet me matje treguese ose modelim. 
2. Përputhshmëria me vlerat kufi në drejtim të mbrojtjes së shëndetit publik nuk vlerësohet në vendndodhjet e mëposhtme:
a) brenda territoreve ku publiku nuk ka akses dhe nuk ka vendbanime të përhershme;
a) në përputhje me përkufizimin e ‘ajrit të mjedisit’ të dhënë në ligjin nr.  datë “Për cilësinë e ajrit të mjedisit dhe ajër më të pastër”, në mjediset e fabrikave ose instalimeve industriale ku zbatohen të gjitha dispozitat përkatëse në lidhje me shëndetin dhe sigurinë në punë; 
b) në karrexhatat e rrugëve; dhe në pjesët qendrore të rrugëve përjashtuar ato ku normalisht kanë akses këmbësorët. 
Seksioni B. Përcaktimi i territorit të pikave për marrjen e mostrave në shkallë makro
1. Mbrojtja e shëndetit publik:
a) Pikat për marrjen e mostrave për mbrojtjen e shëndetit publik vendosen në mënyrë të tillë që të që japin të dhëna për sa më poshtë:
i) territoret brenda zonave dhe aglomeratëve ku ndodhin përqendrimet më të larta, ndaj të cilave popullsia ka gjasa të jetë e ekspozuar drejtpërsëdrejti ose tërthorazi për një periudhë kohore të konsiderueshme krahasuar me periudhën mesatare të vler/ës/ave kufi; 
ii) nivelet në territore të tjera brenda zonave dhe aglomeratëve që janë përfaqësues të ekspozimit të popullsisë në përgjithësi.
b) Pikat për marrjen e mostrave në përgjithësi duhen vendosur në mënyrë të tillë që të shmanget matja në mikromjedise shumë të vogla direkt pranë tyre, që do të thotë që pika për marrjen e mostrave duhet vendosur në mënyrë të tillë që ajri i marrë si mostër të jetë përfaqësues i cilësisë së ajrit në një segment rruge jo më pak se 100 m të gjatë në zonat me trafik dhe i një sipërfaqe prej të paktën 250 m × 250 m në zonat industriale, cilido rast që të jetë i mundur;
c) Vendndodhjet me karakter urban caktohen në mënyrë të tillë që niveli i ndotjes të influencohet nga kontributi i integruar i të gjitha burimeve që ndodhen në drejtim të kundërt me erën në lidhje me stacionin. Niveli i ndotjes nuk duhet dominuar nga një burim i vetëm po qe se një situatë e tillë nuk është tipike për një zonë më të madhe urbane. Këto pika për marrjen e mostrave, si rregull i përgjithshëm, duhet të jenë përfaqësuese për disa kilometra katrorë;
d) Kur vlerësohen nivelet në sfond rural, pika për marrjen e mostrave nuk duhet të influencohet nga aglomeratët ose zonat industriale në afërsi të saj, që do të thotë zona më afër se 5 kilometra;
e) Kur vlerësohen kontributet e zonave industriale, të paktën një pikë për marrjen e mostrave instalohet në zonën më të afërt të banimit në drejtimin e erës në lidhje me burimin. Kur nuk njihet përqendrimi në sfond vendoset  një pikë shtesë për marrjen e mostrave brenda drejtimit kryesor të erës;
f) Pikat për marrjen e mostrave, kudo që është e mundur, do të jenë gjithashtu përfaqësuese të territoreve të ngjashme jo direkt pranë tyre;
g) Kur është e nevojshme për mbrojtjen e shëndetit publik duhet konsideruar edhe nevoja për të caktuar pikat e marrjes së mostrave në ishuj. 
2. Mbrojtja e bimësisë dhe ekosistemeve natyrore
a) Pikat e marrjes së mostrave për mbrojtjen e bimësisë dhe ekosistemeve natyrore duhet të vendosen më larg se 20 km prej zonave dhe aglomeratëve ose më larg se 5 km prej zonave të tjera të urbanizuara, instalimeve industriale, rrugëve automobilistike apo rrugëve kryesore me trafik të llogaritur prej më shumë se 50000 automjete në ditë, që do të thotë se një pikë për marrjen e mostrave vendoset në mënyrë të tillë që ajri i marrë si mostër të jetë përfaqësues i cilësisë së ajrit në zonën përreth prej të paktën 1000 km2. Duke konsdieruar kushtet gjeografike apo mundësinë për të mbrojtur zona veçanërisht të rrezikuara AKM mund të sigurojë që pika për marrjen e mostrave të vendoset në distancë më të vogël apo të jetë përfaqësuese e cilësisë së ajrit në një zonë me shtrirje më të vogël. 
b) Duhet konsideruar nevoja për të vlerësuar cilësinë e ajrit në ishuj. 
Seksioni C. Përcaktimi i territorit të pikave për marrjen e mostrave në shkallë mikro
1. Për aq sa është praktikisht e mundur, zbatohet sa më poshtë:
a) hapësira rreth grykës së sondës për marrjen e mostrave është e pakufizuar (e lirë në një hark prej të paktën 270°) nga pengesa që ndikojnë futjen e ajrit në afërsi të marrësit të mostrës (normalisht disa metra larg ndërtesave, ballkonëve, pemëve dhe pengesave të tjera dhe të paktën 0,5 m nga ndërtesa më e afërt në rastin e pikave të marrjes së mostrave që përfaqësojnë cilësinë e ajrit në vijën e ndërtesës);
b) në përgjithësi, pika e marrjes së mostrave duhet të jetë midis 1,5 m (niveli i frymëmarrjes) dhe 4 m mbi tokë. Në disa rrethana mund të jenë të nevojshme pozicione më të larta (deri në 8 m).  Një pozicion akoma më i lartë se kaq mund të jetë gjithashtu i përshtatshëm në qoftë se stacioni është përfaqësues i një zone të madhe; 
c) me qëllim që të shmanget futja direkte e shkarkimeve që nuk janë përzier me ajrin e mjedisit sonda hyrëse nuk vendoset ngjitur me burimet; 
d) gryka dalëse e shkarkimit të mostrës pozicionohet në mënyrë të tillë që të shmanget riqarkullimi i ajrit të shkarkuar në hyrjen e mostrës;
e) për të gjithë ndotësit, sondat e marrjes së mostrave në zonë trafiku vendosen të paktën 25 m nga kryqëzimet e mëdha dhe jo më shumë se 10 m nga skaji i trotuarit.
2. Gjithashtu, duhet të merren parasysh faktorët e mëposhtëm:
a) burimet interferuese;
b) siguria;
c) aksesi;
d) aksesi në rrjetin e energjisë elektrike dhe të telefonisë;
e) vizibiliteti i territorit në lidhje me zonat përreth tij;
f) siguria e publikut dhe operatorëve;
g) preferenca për pika integrale për marrjen e mostrave për ndotës të ndryshëm;
h) nevoja për planifikim.
Seksioni D. Dokumentacioni dhe rishikimi i përzgjedhjes së territorit
1. Në fazën e klasifikimit procedurat për përzgjedhjen e pikave së marrjes së mostrës dokumentohen plotësisht me mjete të tilla si fotografitë e zonës përreth dhe harta e detajuar. Këto pika rishikohen në intervale të rregullta me dokumentacion të përsëritur për të siguruar që kriteret e përzgjedhjes të mbeten të vlefshme gjatë gjithë kohës. 
ANEKSI IV

Matjet në vendndodhje me karakter rural pavarësisht nga përqendrimi
(Referuar në pikën 4.7.ç të këtij vendimi)

Seksioni A. Objektivat
Objektiv kryesor i këtyre matjeve është që të sigurojnë informacionin e duhur për nivelet në sfond. Ky informacion është thelbësor për të gjykuar rritjen e këtyre niveleve në zonat më shumë të ndotura (si zona me karakter urban, zonat e lidhura me industrinë, zonat e lidhura me trafikun), për të vlerësuar kontributin e mundshëm nga transporti i ndotësve të ajrit në distancë të largët, për të mbështetur analizën e përhapjes nga burimi dhe për të kuptuar ndotësit specifikë siç është lënda e ngurtë pezull. Ky informacion është gjithashtu thelbësor për të garantuar më shumë përdorim të modelimit në zonat urbane.
Seksioni B. Substancat
Për të karakterizuar përbërjen e vet kimike matja e PM2,5 duhet të përfshijë të paktën përqendrimin e masës totale dhe përqendrimet e përbërësve të duhur. Kjo matje duhet të përfshijë të paktën listën e llojeve të kimikateve të dhëna më poshtë:

	2-SO4 
	Na+
	NH4+
	Ca2+
	Karbon elementar (EC)

	NO3-
	K+
	Cl-
	Mg2+
	Karbon organik (OC).



Seksioni C. Përcaktimi i vendit për matje
1. Matjet duhen kryer veçanërisht në zona rurale në përputhje me seksionin A, b dhe C të aneksit III të këtij vendimi.

ANEKSI V

Kriteret për përcaktimin e numrave minimalë të pikave për marrjen e mostrave për matjet fikse të përqendrimit të dyoksidit të squfurit, dyoksidit të azotit dhe oksideve të azotit, lëndës së ngurtë pezull (PM10, PM2,5), plumbit, benzenit dhe monoksidit të karbonit në ajrin e mjedisit
(Referuar në pikat 5.2, 5.3, 19.2, 24.1.c, dhe aneksin XIV.A.1 të këtij vendimi)
A. Numri minimal i pikave për marrjen e mostrave për matje fikse për vlerësimin e përputhshmërisë me vlerat kufi për mbrojtjen e shëndetit publik dhe pragjet e alarmit në zona dhe aglomerate ku matja fikse është burimi i vetëm i informacionit.


Burimet e shpërndarjes
	Popullsia e zonës ose aglomeratit (mijë)
	Në qoftë se përqendrimet maksimale kapërcejnë pragun e sipërm të vlerësimit (1)
	Në qoftë se përqendrimet maksimale janë midis pragut të sipërm dhe të poshtëm të vlerësimit 

	
	Ndotësit përveç PM
	PM (2) (shuma e PM10 dhe  PM2,5)
	Ndotësit përveç PM
	PM (2) (shuma e PM10 dhe PM2,5)

	0-249
	1
	2
	1
	1

	250-499
	2
	3
	1
	2

	500-749
	2
	3
	1
	2

	750-999
	3
	4
	1
	2

	1 000-1 499
	4
	6
	2
	3

	1 500-1 999
	5
	7
	2
	3

	2 000-2 749
	6
	8
	3
	4

	2 750-3 749
	7
	10
	3
	4

	3 750-4 749
	8
	11
	3
	6

	4 750-5 999
	9
	13
	4
	6

	≥ 6 000
	10
	15
	4
	7

	(1) Për dyoksidin e azotit, lëndën e ngurtë pezull, benzenin dhe monoksidin e karbonit: të përfshihet të paktën një stacion monitorimi për zonat urbane dhe një stacion i orientuar nga trafiku me kusht që numri i pikave të marrjes së mostrave të mos rritet. Për këta ndotës, numri total i stacioneve në zona urbane dhe numri total i stacioneve të orientuara nga trafiku në Republikën e Shqipërisë sic kërkohet nga seksioni A(1) nuk ndryshon me më shumë se 2 herë . Pikat e marrjes së mostrave ku në 3 vitet e fundit ka pasur kapërcime të vlerës kufi të PM10 ruhen, përveç se kur ndryshimi i vendit bëhet i nevojshëm të rrethanave të veçanta, sidomos nga zhvillimi hapësinor.

	(2)Kur PM2,5 dhe PM10 maten në të njëjtin stacion monitorimi, këto do të numërohen si dy pika të veçanta monitorimi. Numri total i pikave të monitorimit PM2,5 dhe PM10 në Republikën e Shqipërisë që kërkohet nga seksioni A(1) nuk ndryshon me më shumë se 2 herë, dhe numri i pikave të monitorimit të PM 2,5 në mjedise urbane të aglomerateve dhe zonave urbane plotëson kërkesat sipas seksionit B të mëposhtëm.




2. Burimet e identifikueshme
Për vlerësimin e ndotjes në afërsi të burimeve identifikueshme, numri i pikave për marrjen e mostrave për matje fikse llogaritet duke marrë në konsideratë dendësitë e shkarkimit, modelet e shpërndarjes së mundshme të ndotjes së ajrit të mjedisit dhe ekspozimin potencial të popullsisë.
B. Numri minimal i pikave të marrjes së mostrave për matje fikse për të vlerësuar përputhshmërinë me synimin për pakësimin e ekspozimit ndaj PM 2,5  për mbrojtjen e shëndetit publik. 
Për këtë qëllim operohet me një pikë për marrje mostrash për një milionë banorë që përmbledh aglomeratet dhe zonat urbane që kanë më shumë se 100 000 banorë. Këto pika për marrjen e mostrave mund të përkojnë me pikat e marrjes së mostrave sipas seksionit A më sipër.
C. Numri minimal i pikave të marrjes së mostrave për matje fikse për të vlerësuar përputhshmërinë e niveleve kritike për mbrojtjen e bimësisë në zonat përveç aglomerateve.

	Në qoftë se përqendrimet maksimale kapërcejnë pragun e sipërm të vlerësimit
	Në qoftë se përqendrimet janë midis pragut të sipërm dhe të poshtëm të vlerësimit

	1 stacion çdo  14 000 km2
	1 stacion çdo 28 000 km2



Për monitorimin e cilësisë së ajrit në ishull numri i pikave të marrjes së mostrave për matjet fikse llogaritet duke marrë parasysh modelet e shpërndarjes së mundshme të ndotjes së ajrit të mjedisit dhe ekspozimin potencial të bimësisë.  

ANEKSI VI
Metodat referencë për vlerësimin e përqendrimeve të dyoksidit të squfurit, dyoksidit të azotit dhe oksideve të azotit, lëndës së ngurtë pezull (PM10 AND PM 2,5), plumbit, benzenit, monoksidit të karbonit dhe ozonit
(Referuar në pikat 6.1, 6.2, 9.1, 9.2, aneksin I.C.d i këtij vendimi)

Seksioni A. Metodat referencë të matjes
1. Metodat referencë për matjen e dyoksidit të squfurit 
Metoda referencë për matjen e dyoksidit të squfurit është ajo që përshkruhet në EN 14212:2005 “Cilësia e ajrit të mjedisit — Metoda standard për matjen e përqendrimit të dyoksidit të squfurit nga fluoreshenca ulravjollcë”.
2. Metoda referencë për matjen e dyoksidit të azotit dhe oksideve të azotit
Metoda referencë për matjen e dyoksidit të azotit dhe oksideve të azotit ëshë ajo që përshkruhet në EN 14211:2005 “Cilësia e ajrit të mjedisit — Metoda standarde për matjen e përqendrimit të dyoksidit të azotit dhe monoksidit të azotit nga kimiluminishenca”.
3. Metoda referencë për marrjen e mostrave dhe matjen e plumbit 
Metoda referencë për marrjen e mostrave të plumbit është ajo e përshkruar në Seksionin A(4) të këtij Aneksi. Metoda referencë për matjen e plumbit është ajo që përshkruhet në S SH EN 14902:2005 dhe S SH EN 14902:2005/AC:2006 “Metoda standarde për matjen e Pb/Cd/As/Ni në fraksionin PM10 të lëndës së ngurtë pezull”.
4. Metoda referencë për marrjen e mostrave dhe matjen e PM10
Metoda referencë për marrjen e mostrave dhe matjen e PM10 është ajo që përshkruhet në EN 12341:2005 “Cilësia e Ajrit — Përcaktimi i fraksionit PM10 i lëndës së ngurtë pezull — Metoda referencë dhe procedura e testimit në terren për të provuar ekuivalencën referencë të metodave të matjes”.
5. Metoda referencë për marrjen e mostrave dhe matjen e PM 2,5
Metoda referencë për marrjen e mostrave dhe matjen e PM 2,5
është ajo që përshkruhet në S SH EN 14907:2005 “Metoda e matjeve standarde gravimetrike për përcaktimin e fraksionit të masës PM 2,5
të lëndës së ngurtë pezull”.
6. Metoda referencë për marrjen e mostrave dhe matjen e benzenit
Metoda referencë për matjen e benzenit është ajo që përshkruhet në S SH EN 14662:2005, pjesa 1, 2, 3, 4 dhe 5 “Cilësia e ajrit të mjedisit — Metoda standarde për matjen e përqendrimeve të benzenit”.
7. Metoda reference për matjen e monoksidit të karbonit
Metoda referencë për matjen e monoksidit të karbonit është ajo që përshkruhet në EN 14626:2005 “Cilësia e ajrit të mjedisit — Metoda standarde për matjen e përqendrimit të monoksidit të karbonit nga spektroskopi me rreze infra të kuqe jo shpërndarëse”.
8. Metoda reference për matjen e ozonit
Metoda referencë për matjen e ozonit është ajo që përshkruhet në EN 14625:2005 ‘Cilësinë e ajrit të mjedisit - Metoda standarde për matjen e përqendrimit të ozonit nga fotometria ultravjollcë’.
Seksioni B. Demonstrimi i ekuivalencës
1. AKM mund të përdorë çdo metodë tjetër që mund të demonstrojë se jep rezultate ekuivalente me ndonjë nga metodat e referuara në Seksionin A ose, në rastin e lëndës së ngurtë pezull, çdo metodë tjetër që AKM mund të demonstrojë se shfaq marrëdhënie të qëndrueshme me metodën referencë. Në këtë rast, për të prodhuar rezultate ekuivalente me ato që do të ishin arritur përmes metodës reference, rezultatet e arritura nga ajo metodë duhet të korrigjohen.
2. AKM përgatit, publikon dhe bën të disponueshëm për publikun raportin për demonstrimin e ekuvalencës në përputhje me paragrafin 1.
Seksioni C. Standardizimi
1. Për ndotësit e gaztë vëllimi standardizohet në temperaturë 293 K dhe trysni atmosferike 101,3 kPa. 
2. Për lëndën e ngurtë pezull dhe substancat që do të analizohen në lëndën e ngurtë pezull (p.sh. plumbi) vëllimi i mostrave që marren i referohet kushteve të mjedisit: temperaturës dhe trysnisë atmosferike në datën e matjeve. 
Seksioni D. Prezantimi i pajisjeve të reja
1. Të gjitha pajisjet e reja që do të prokurohen për zbatimin e këtij vendimi duhet të jenë në përputhje me metodën referencë apo ekuivalentin e saj jo më vonë se 11 qershor 2020.
2. Të gjitha pajisjet e përdorura në matjet fikse duhet të jenë në përputhje metodën referencë apo ekuivailentin e saj jo më vonë se 11 qershor 2023.
Seksioni E. Njohja reciproke e të dhënave
1. Për miratimin e përputhshmërisë së pajisjes me kërkesat e performancës së metodave referencë të listuara në seksionin A të këtij aneksi, AKM pranon raportet e testimit të lëshuara në shtete të tjera nga laboratorë të akredituar me S SH EN ISO/IEC 17025:2005 dhe S SH EN ISO/IEC 17025:2005/AC:2006 për kryerjen e testimeve të tilla.

ANEKSI VII
Vlerat e synuara të ozonit dhe objektivat afatgjatë
(Referuar në paragrafin 2 të aneksit III të draft ligjit nr.....  datë... “Për mbrojtjen e cilësisë se ajrit të mjedisit; pikave 7.1 dhe 20.1.a të këtij vendimi)

Seksioni A. Përkufizime dhe kritere
1. Përkufizimet
AOT40 (shprehur (μg/m3) ∙ orë) është shuma e diferencave të përqendrimeve orare mbi 80 μg/m3 (= 40 pjesë për bilion) me 80 μg/m3 gjatë një periudhe kohore të dhënë, duke përdorur vetëm vlerat njëorëshe të matura çdo ditë midis orës 8.00 dhe 20.00.
2. Kriteret
Kriteret e mëposhtme përdoren për të kontrolluar vlefshmërinë kur agregohen të dhënat dhe llogariten parametrat statistikorë:


	Parametri
	Proporcioni i kërkuar i të dhënave të vlefshme

	Vlera njëorëshe
	75 % (d.m.th. 45 minuta)

	Vlera tetorëshe
	75 % e vlerave (d.m.th. 6 orë)

	Mesatarja maksimale ditore 8-orëshe nga 8 orë njëra pas tjetrës
	75 % e mesatares për orë e tetë orëve njëra pas tjetrës 
(d.m.th. 18 mesatare tetorëshe në ditë)

	AOT40
	90 % e vlerave njëorëshe gjatë periudhës kohore të përcaktuar për llogaritjen e vlerës AOT40 (1)

	Mesatarja vjetore
	75 % e vlerave njëorëshe gjatë verës (Prill deri në Shtator) dhe 75 % gjatë dimrit (Janar deri në Mars, Tetor deri në Dhjetor) veç e veç

	Numri i kapërcimeve dhe vlerat maksimale për muaj
	90 % të vlerave maksimale mesatare tetorëshe të çdo dite 
(27 vlera ditore të disponueshme për muaj)
90 % e vlerave njëorëshe ndërmjet orës 8.00 dhe 20.00

	Numri i kapërcimeve dhe vlera maksimale për vit
	5 nga 6 muaj gjatë stinës së verës (Prill deri Shtator)

	(1) Kur nuk disponohen të gjitha të dhënat e matura të mundshme, për të llogaritur vlerat AOT40 përdoret faktori i mëposhtëm:
AOT40 e llogaritur = AOT40 e matur × numri total i mundshëm i orëve (*)/numri i vlerave të matura për orë.
(*)numri i orëve brenda periudhës kohore të përkufizimit të AOT40, (që do të thotë 08:00 deri në 20:00 nga 1 maj deri në 31 korrik çdo vit, për mbrojtjen e bimësisë dhe nga 1 prill deri në 30 shtator çdo vit për mbrojtjen e pyjeve).



Seksioni B. Vlerat e synuara
	Objektivi
	Periudha mesatare
	Vlera e synuar
	Data kur duhet arritur vlera e synuar (1)

	Mbrojtja e shëndetit publik
	Mesatarja maksimale tetorëshe gjatë ditës (2)
	120 μg/m³ të mos kapërcehet në më shumë se 25 ditë një për vit kalendarik të mesatarizuar gjatë 3 vjetëve (3)
	1.1.2020

	Mbrojtja e bimësisë
	Maj deri në Korrik
	AOT40 (llogaritur nga vlera 1-orëshe)
18 000 μg/m³ ∙ h mesatarizuar gjatë 5 vjetëve (3)

	1.1.2020

	(1) Përputhshmëria me vlerat e synuara do të vlerësohet duke filluar nga kjo datë. Kjo do të thotë që, 2020 do të jetë viti i parë të dhënat e të cilit do të përdoren për të llogaritur përputhshmërinë gjatë 3 apo 5 viteve vijuese, sipas rastit.

	(2) Përqendrimi i mesatares maksimale ditore tetorëshe do të përzgjidhet duke ekzaminuar mesataret e tetë orëve njëra pas tjetrës, llogaritur nga të dhënat për orë dhe të përditësuara çdo orë. Çdo mesatare tetorëshe e llogaritur kështu do t’i caktohet ditës në të cilën mbaron që do të thotë periudha e parë e llogaritjes për çdonjërën nga ditët do të jetë periudha nga ora 17:00 e ditës së mëparshme deri në orën 01:00 të asaj dite; periudha e fundit e llogaritjes për çdonjërën nga ditët do të jetë periudha nga ora 16:00 deri në orën 24:00 të asaj dite.

	(3) Nëse mesataret 3 apo 5 vjetore nuk mund të përcaktohen në bazë të një kompleti të plotë dhe të vijueshëm të dhënash vjetore, të dhënat vjetore minimale të kërkuara për të kontrolluar përputhshmërinë me vlerat e synuara do të jenë si më poshtë:
— për vlerat e synuara për mbrojtjen e shëndetit publik: të dhënat e vlefshme për 1 vit,
— për vlerën e synuar për mbrojtjen e bimësisë: të dhënat e vlefshme për 3 vjet


Seksioni C. Objektivat afatgjatë
	Objektivi
	Periudha mesatare
	Objektivi afatgjatë
	Data kur duhet të arrihet objektivi afatgjatë

	Mbrojtja e shëndetit publik
	Mesatarja maksimale ditore tetorëshe brenda një viti kalendarik
	120 μg/m3
	2025

	Mbrojtja e bimësisë
	Maj deri në korrik
	AOT40 (llogaritur nga vlerat 1-orëshe) 6 000 μg/m3 ∙ h
	2025



ANEKSI VIII
Kriteret për klasifikimin dhe përcaktimin e pikave të marrjes së mostrave për vlerësimin e përqendrimeve të ozonit
(Referuar në pikat 8.1 dhe 8.3 të këtij vendimi)

Për matjet fikse zbatohen sa më poshtë:
A. Përcaktimi i vendndodhjes në shkallë makro

	Lloji i stacionit
	Objektivat e matjes
	Përfaqësueshmëria
(1)
	Kriteret e përcaktimit të vendndodhjes në shkallë makro

	Urban
	Mbrojtja e shëndetit publik: 
të vlerësojë ekspozimin e popullsisë urbane ndaj ozonit, që do të thotë kur densiteti i popullsisë dhe përqendrimi i ozonit janë relativisht të larta dhe përfaqësuese të ekspozimit të publikut në përgjithësi
	Disa km2
	Larg influencës së shkarkimeve lokale si trafiku, pikat e furnizimit me karburant, etj.;
Vendet e ventiluara ku mund të maten nivelet e përziera mirë;
Vendet si zonat e banimit dhe zonat  tregtare të qyteteve, parqeve (larg nga pemët), rrugët apo sheshet e mëdha me shumë pak ose aspak trafik, zonat e hapura karakteristike për infrastruktura të arsimit, sportit ose shplodhëse

	Nënurban
	Mbrojtja e shëndetit publik dhe bimësisë:

të vlerësojë ekspozimin e popullsisë dhe bimësisë që ndodhet në periferi të aglomeratit, ku janë nivelet më të larta të ozonit, ndaj të cilit popullsia dhe bimësia kanë gjasa të jenë të ekspozuar drejtpërsëdrejti ose jo drejtpërsëdrejti
	Disa dhjetëra km2
	Në një distancë të caktuar nga zona e shkarkimeve maksimale, në drejtim të erës sipas drejtimit/drejtimeve kryesore të erës gjatë kushteve të favorshme për formimin e ozonit;
kur popullsia,  kulturat bujqësore të ndjeshme apo ekosistemet natyrore që ndodhen në  perimetrin e jashtëm të një aglomerati janë të ekspozuar ndaj niveleve të larta të ozonit;

sipas rastit, disa stacione nënurbane gjithashtu në drejtim të kundërt të erës së shkarkimeve maksimale me qëllim që të përcaktohen nivelet rajonale të ozonit

	Rural
	Mbrojtja e shëndetit publik dhe bimësisë:

të vlerësojë ekspozimin e popullsisë, të kulturave bujqësore dhe ekosistemeve natyrore ndaj përqendrimeve të ozonit në shkallë nën rajonale
	Nivelet nën-rajonale
(disa qindra km2)
	Stacionet mund të vendosen në qendra të vogla banimi dhe /ose zona me ekosisteme natyrore,  me pyje ose me kultura bujqësore;

në vende përfaqësues për ozonin, larg nga ndikimi i shkarkimeve lokale të menjëhershme siç janë instalimet industriale dhe rrugët;

në vende të hapura, por jo në  majat e maleve më të larta

	Sfond  rural
	Mbrojtja e bimësisë dhe shëndetit publik:

të vlerësojë ekspozimin e kulturave bujqësore dhe ekosistemeve natyrore ndaj përqendrimeve të ozonit në shkallë rajonale si edhe ekspozimin e popullsisë
	Nivel Rajonal/ kombëtar/ kontinenti 

(1 000 deri në 10 000 km2)
	Stacioni vendoset në zona me densitet më të ulët popullsie, p.sh. me ekosisteme natyrore, pyje, në një distancë prej të paktën 20 km nga zonat urbane dhe industriale dhe larg nga shkarkimet lokale;

të shmangen vendndodhjet që janë objekt i formimit të shtuar lokalisht të kushteve të kundërta pranë tokës, gjithashtu majat e maleve më të larta;

nuk rekomandohen zonat bregdetare me cikle erërash të përditshme të shpallura me karakter lokal.

	(1) Kur është e mundur, pikat e marrjes së mostrave duhet të jenë përfaqësuese të territoreve të ngjashme që nuk ndodhen në afërsinë e tyre të drejtpërdrejtë.




Vendndodhja e stacioneve rurale dhe atyre në sfond rural, sipas rastit, do të koordinohet me kërkesat për monitorimin e pyjeve dhe ndërveprimet mjedisore.
B. Përcaktimi i vendndodhjes në shkallë mikro
Kur është praktikisht e mundshme ndiqet procedura për përcaktimin e territorit në shkallë mikro sipas seksionit C të aneksit III të këtij vendimi, duke siguruar që sonda hyrëse pozicionohet tepër larg nga burime të tilla si furrnalta dhe oxhakë incineratorësh dhe mbi 10m larg nga rruga më e afërt, me distancë që rritet në funksion të intensitetit të trafikut.
C. Dokumentacioni dhe rishikimi i vendndodhjes së përzgjedhur
Për këtë qëllim zbatohen procedurat që jepen në seksionin D të aneksit III, duke kryer ekzaminimin dhe interpretimin e duhur të të dhënave monitoruese në kontekstin e proceseve meteorologjike dhe fotokimike që ndikojnë përqendrimet e ozonit të matura në territoret përkatëse.
ANEKSI IX
Kriteret për përcaktimin e numrit minimal të pikave të marrjes së mostrave për matjet fikse të përqendrimeve të ozonit
(Referuar në pikat 8.2, 8.3, 8.5, 8.7 të këtij vendimi)

Seksioni A. Numri minimal i pikave për marrjen e mostrave për matjet fikse të vazhdueshme për të vlerësuar përputhshmërinë me vlerat e synuara, objektivat afatgjatë, pragjet e informimit dhe pragjet e alarmit kur matje të tilla janë burimi i vetëm i informacionit







	Popullsia  (× 1 000)
	Aglomeratet (urbanë dhe nënurbanë) (1)
	Zona të tjera (nënurbane dhe rurale) (1)
	Mjedisi rural

	< 250
	
	1
	1stacion/gjithë territorin e RSH si një densitet mesatar për të gjitha zonat në vend (2)

	< 500
	1
	2
	

	< 1 000
	2
	2
	

	< 1 500
	3
	3
	

	< 2 000
	3
	4
	

	< 2 750
	4
	5
	

	< 3 750
	5
	6
	

	> 3 750
	Një stacion shtese për 2 milion banorë
	Një stacion shtese për 2 milionë banorë
	

	(1) Të paktën 1 stacion në zonat nënurbane, ku ka gjasa të ketë ekspozim të lartë të popullsisë. Në aglomerate të paktën 50 % e stacioneve do të vendosen në zona nënurbane.

	(2) 1 stacion për të mbuluar të gjithë vendin. 




Seksioni B. Numri minimal i pikave për marrjen e mostrave për matjet fikse për zonat dhe aglomeratet që arrijnë objektivat afatgjata
Numri i pikave për marrjen e mostrave për ozonin, në kombinim me mjete të tjera vlerësimi, siç janë modelimi i cilësisë së ajrit dhe matjet e renditura të dyoksidit të azotit, është i mjaftueshëm për të ekzaminuar tendencën e ndotjes së ozonit dhe për të kontrolluar përputhshmërinë me objektivat afatgjatë. Numri i stacioneve të vendosura në aglomerate dhe zona të tjera mund të pakësohet në një të tretën e numrit të përcaktuar në seksionin A më sipër. Kur informacioni nga stacionet e matjeve fikse është burimi i vetëm i informacionit, duhet mbajtur të paktën një stacion monitorimi. Në qoftë se në zonat ku ka vlerësim shtesë, del si rezultat që zonës nuk i ka asnjë stacion, koordinimi me numrin e stacioneve në zonat fqinjë do të sigurojë vlerësimin e përshtatshëm të përqendrimeve të ozonit ndaj objektivave afatgjatë. Numri i stacioneve me karakter rural do të jetë një për të gjithë vendin.


ANEKSI X

Matjet e substancave pararendëse të ozonit
(Referuar në pikat 8.8, 8.9 të këtij vendimi)

Seksioni A. Objektivat
1. Objektivat kryesorë të matjeve të tilla janë: të analizojnë çdo tendencë në pararendësit e ozonit, të kontrollojnë efiçencën e strategjive të pakësimit të shkarkimeve, të kontrollojnë konsistencën e inventarëve të shkarkimeve dhe t’ia atribuojnë përqendrimet e vëzhguara të ndotjes burimeve të shkarkimit.
2. Një qëllim tjetër është të sqarojnë si formohet ozone, proceset pararendëse të përhapjes si dhe zbatimin e modeleve fotokimike.
Seksioni B. Substancat
1. Matja e substancave pararendëse të ozonit bëhet të paktën për oksidet e azotit (NO dhe NO2) dhe komponimet organike të avullueshme (VOC) të duhura. Lista e komponimeve organike të avullueshme që rekomandohen për matjet jepet më poshtë:


	
	1-Buteni
	Izopreni
	Etil benzeni

	Etani
	Trans-2-Buteni
	n-Hekzani
	m + p-Ksileni

	Etileni
	cis-2-Buteni
	i-Hekzani
	o-Ksileni

	Acetileni
	1,3-Butadieni
	n-Heptani
	1,2,4-Trimetilbenzeni

	Propani
	n-Pentani
	n-Oktani
	1,2,3-Trimetilbenzeni

	Propeni
	i-Pentani
	i-Oktani
	1,3,5-Trimetilbenzeni

	n-Butani
	1-Penteni
	Benzeni
	Formaldehid

	i-Butani
	2-Penteni
	Tolueni
	Hidrokarburet totale jo -metan  










Seksioni C. Përcaktimi i vendndodhjes 
1. Matjet duhen kryer veçanërisht në zona urbane ose nënurbane në çdo vend monitorimi të përcaktuar në përputhje me kërkesat e këtij vendimi dhe që konsiderohet i përshtatshëm në lidhje me objektivat e monitorimit të referuara në seksionin A më sipër. 




ANEKSI XI
Vlerat kufi për mbrojtjen e shëndetit publik
(Referuar në pikat 17.1, 17.2, 17.4, 17.5, 27.1, 27.3, 28.1 dhe 28.3 të këtij vendimi)

Seksioni A. Kriteret
1. Pavarësisht nga aneksi I i këtij vendimi, për të kontrolluar vlefshmërinë gjatë agregimit të të dhënave dhe llogaritjes së parametrave statistikorë përdoren kriteret e mëposhtme:


	Parametri
	Proporcioni i kërkuar i të dhënave të vlefshme

	Vlera njëorëshe
	75 % (që do të thotë 45 minuta)

	Vlera tetorëshe
	75 % e vlerave (që do të thotë  6 orë)

	Mesatarja maksimale ditore e tetë orëve
	75 % e mesatareve për orë të tetë orëve njëra pas tjetrës (që do të thotë 18 mesatare tetorëshe në ditë)

	Vlerat 24-orëshe
	75 % e mesatareve për çdo orë (që do të thotë të paktën vlerat për 18 orë)

	Mesatarja vjetore
	90 % (1) e vlerave njëorëshe ose (nëse nuk janë të disponueshme) vlerat 24-orëshe përgjatë vitit

	(1) Kërkesat për llogaritjen e mesatares vjetore nuk përfshijnë humbjet e të dhënave për shkak të kalibrimit të rregullt apo mirëmbajtjes normale të përdorimit të instrumenteve.



Seksioni B. Vlerat kufi
	Periudha mesatare
	Vlera kufi
	Marzhi i tolerancë
	Data kur duhet të arrihet vlera kufi

	Dyoksidi i squfurit

	Një orë
	350 μg/m3, të mos kapërcehet më shumë se 24 herë gjatë një viti kalendarik
	150 μg/m3 (43 %)
	1 janar 2020

	Një ditë
	125 μg/m3, të mos kapërcehet më shumë se 3 herë në një vit kalendarik
	Asnjë 
	1 janar 2020

	Dyoksidi i azotit

	Një orë
	200 μg/m3, të mos kapërcehet më shumë se 18 herë gjatë një viti kalendarik
	50 % më 19 korrik 2009, që zvogëlohet në 1 janar  2011 dhe çdo 12 muaj më pas në përqindje të barabarta vjetore për të arritur në 0 % më 1 janar 2020
	1 janar 2020

	Viti kalendarik
	40 μg/m3
	50 % në 19 korrik 2009, që zvogëlohet në 1 janar 2011  dhe çdo 12 muaj më pas në përqindje të barabarta vjetore për të arritur në 0 % më 1 janar 2020
	1 janar 2020

	Benzeni

	Viti kalendarik
	5 μg/m3
	5 μg/m3 (100 %) më 13 dhjetor 2010, që zvogëlohet në 1 janar 2016 dhe çdo 12 muaj më pas me 1 μg/m3 për të arritur në  0 % më 1 janar 2020
	1 janar 2020

	Monoksidi i karbonit

	Mesatarja mesatare ditore tetorëshe
 (2)
	10 mg/m3
	60 %
	1 janar 2020

	Plumbi

	Viti kalendarik
	0,5 μg/m3 (3)
	100 %
	1 janar 2020

	PM10

	Një ditë
	50 μg/m3, të mos kapërcehet më shumë se 35 herë gjatë një viti
	50 %
	1 janar 2030

	Viti kalendarik
	40 μg/m3
	20 %
	1 janar 2030

	(2) Përqendrimi mesatar ditor tetë orësh do të përzgjidhet nga ekzaminimi i mesatareve të tetë orëve njëra pas tjetrës, llogaritur nga të dhënat e çdo ore dhe të përditësuar çdo orë. Çdo mesatare tetorëshe e llogaritur në këtë mënyrë do t’i caktohet ditës në të cilën mbaron që do të thotë se periudha e llogaritjes së parë për çdonjërën nga ditët do të jetë periudha nga ora 17:00 e ditës së mëparshme deri në orën 01:00 të asaj dite; periudha e llogaritjes së fundit për çdonjërën nga ditët do të jetë periudha nga ora 16:00 deri në orën 24:00 të asaj dite.

	(3) Vlera kufi të plotësohet vetëm më 1 janar 2025 në afërsi të drejtpërdrejtë me burimet e zonave industriale specifike që ndodhen në territore të ndotura për dekada me radhë nga aktivitetet industriale. Në raste të tilla, vlera kufi deri më 1 janar 2025 do të 1,0 μg/m3. Zona në të cilën vlerat kufi më të larta nuk duhet të shtrihet më larg se 1 000 m nga burime të tilla specifike.



ANEKSI XII
Pragjet e informimit dhe të alarmit
(Referuar në pikën 21 të këtij vendimi)

Seksioni A. Pragjet e alarmit për ndotësit, me përjashtim të ozonit
Për t’u matur gjatë 3 orëve të njëpasnjëshme në territore përfaqësuese të cilësisë së ajrit përgjatë të paktën 100 km2 ose një zonë ose aglomerat të tërë, cilido qoftë më i vogli.

	Ndotësit
	Pragu i alarmit

	Dyoksidi i squfurit
	500 μg/m3

	Dyoksidi i azotit
	400 μg/m3


Seksioni B. Pragjet e informimit dhe të alarmit për ozonin
	Qëllimi
	Periudha mesatare
	Pragu

	Informimi
	1 orë
	180 μg/m3

	Alarmi
	1 orë (1)
	240 μg/m3

	(1) Për zbatimin e nenit 10 të draft ligjit nr.... datë... “Për mbrojtjen e cilësisë se ajrit të mjedisit r” dhe pikës 21 të këtij vendimi, kapërcimi i pragut është për t’u matur ose parashikohet për çdo 3 orë të njëpasnjëshme



ANEKSI XIII
Nivelet kritike për mbrojtjen e bimësisë
(Referuar në pikën 19.1 të këtij vendimi)

	Periudha mesatare
	Nivel kritik
	Marzhi i tolerancës

	Dyoksidi i squfurit

	Viti kalendarik dhe dimri
(1 tetor deri 31 mars)
	20 μg/m3
	Asnjë 

	Oksidet e azotit

	Viti kalendarik
	30 μg/m3 NOx
	Asnjë 




ANEKSI XIV
Synimi i pakësimit të ekspozimit kombëtar, vlera e synuar dhe vlera kufi për PM 2,5
(Referuar në pikat 17.5, 24.1.a, 25, 26.2.a, 26.1.b, 26.2.b, 26.4 të këtij vendimi)

Seksioni A. Treguesi i ekspozimit mesatar
1. Treguesi i Ekspozimit Mesatar i shprehur në μg/m3 (TEM) bazohet në matjet në vendndodhje me karakter urban në zona dhe aglomeratë në të gjithë territorin e Republikës së Shqipërisë. TEM vlerësohet si përqendrimi mesatar vjetor i tre viteve kalendarike rresht i mesatarizuar për të gjitha pikat e marrjes së mostrave të ngritura në bazë të seksionit B të aneksit V të këtij vendimi. TEM për vitin 2020 do të jetë përqendrimi mesatar i viteve 2018, 2019 dhe 2020.
2. Megjithatë n.q.s. për vitin 2018 nuk disponohen të dhëna, AKM mund të përdorë përqendrimin mesatar të viteve 2019 dhe 2020 ose përqendrimin mesatar të vitit 2019, 2020 dhe 2021.
3. TEM për vitin 2030 do të jetë përqendrimi mesatar i 3 viteve rresht mesatarizuar përgjatë gjithë pikave të marrjes së mostrave për vitet 2028, 2029 dhe 2030. TEM përdoret për të gjykuar nëse është arritur synimi për pakësimin e ekspozimit kombëtar.
4. TEM për vitin 2015 do të jetë përqendrimin mesatar i 3 viteve rresht i mesatarizuar për të gjitha pikat e marrjes së mostrave për vitet 2023, 2024 dhe 2025. TEM përdoret për të gjykuar nëse është arritur detyrimi për përqendrimin e ekspozimit.

Seksioni B. Synimi për pakësimin e ekspozimit kombëtar

	1. Synimi i pakësimit të ekspozimit në lidhje me TEM në vitin  2020
	2. Viti kur duhet të arrihet synimi për pakësimin e ekspozimit

	3. Përqendrimet fillestare në μg/m³
	4. Synimi i pakësimit në përqindje
	5. 

	6. < 8,5 = 8,5
	7. 0%
	
2030

	8. > 8,5 — < 13
	9. 10%
	

	10. = 13 — < 18
	11. 15%
	

	12. = 18 — < 22
	13. 20%
	

	14. ≥ 22
	Të gjitha masat e duhura për të arritur 18 μg/m3
	





1. Kur në vitin referencë TEM është 8,5 μg/m3 ose më pak se kaq, synimi për pakësimin e ekspozimit do të jetë zero. 



2. Gjatë periudhës nga 2020 deri 2030 synimi për pakësim do të jetë zero edhe kur TEM arrin nivelin 8,5 μg/m3 në çdo kohë dhe mbahet në atë nivel ose nën të.


Seksioni C. Detyrimi për përqendrimin e ekspozimit
	15. Detyrimi për përqendrimin e ekspozimit
	16. Viti kur duhet të arrihet vlera e detyrimit

	17. 20 μg/m3
	2025



Seksioni D. Vlera e synuar
	18. Periudha mesatare
	19. Vlera e synuar
	20. Data kur duhet të arrihet vlera e synuar

	21. Viti kalendarik
	25 μg/m3
	1 janar 2020



Seksioni E. Vlera kufi
	Periudha mesatare
	Vlera kufi
	Marzhi i tolerancës
	Data në të cilën duhet të arrihet vlera kufi

	Faza 1

	Viti kalendarik
	25 μg/m3
	20 % më 11 qershor 2018, që zvogëlohet në 1 janarin e ardhshëm dhe çdo 12 muaj më pas në përqindje të barabarta vjetore për të arritur në 0 % më 1 janar 2025
	1 janar 2025

	Faza 2 (1)

	Viti kalendarik
	20 μg/m3
	
	1 janar 2030


	(1) Faza 2 — në 2023 vlera treguese kufi do të rishikohet nga ministri nga pikëpamja e informacionit të mëtejshëm mbi efektet në shëndet dhe mjedis, fizibilitetin teknik dhe eksperiencën me vlerën e synuar.



ANEKSI XV
Vlerat e synuara për arsenikun, kadmiumin, nikelin dhe benzo(a)pirenin
(Referuar në pikën 18.1, aneksin XVII. I.4 I këtij vendimi)

	Ndotësi
	Vlerat e synuara (1)

	Arseniku
	6 ng/m3

	Kadmiumi
	5 ng/m3

	Nikeli
	20 ng/m3

	Benzo(a)pireni
	1 ng/m3

	(1) Për përmbajtjen totale në fraksionin PM10 të mesatarizuar gjatë një viti kalendarik.




ANEKSI XVI
Përcaktimi i kërkesave për vlerësimin e përqendrimeve të arsenikut, kadmiumit, nikelit dhe benzo(a)pirenit në ajrin e mjedisit brenda një zone ose aglomerati
(Referuar në pikat 10.1, 10.3, 11.2, 11.3 të këtij vendimi)

I. Pragjet e sipërme dhe të poshtme të vlerësimit
Për këto ndotës do të zbatohen pragjet e sipërme dhe të poshtme të vlerësimit:

	
	Arsenik
	Kadmium
	Nikel
	B(a)P

	Pragu i sipërm i vlerësimit në  përqindje të vlerës së synuar
	60 %
(3,6 ng/m3)
	60 %
(3 ng/m3)
	70 %
(14 ng/m3)
	60 %
(0,6 ng/m3)

	Pragu i poshtëm i vlerësimit në  përqindje të vlerës së synuar
	40 %
(2,4 ng/m3)
	40 %
(2 ng/m3)
	50 %
(10 ng/m3)
	40 %
(0,4 ng/m3)












II. Përcaktimi i kapërcimeve të pragjeve të sipërme dhe të poshtme të vlerësimit
1. AKM përcakton kapërcimet e pragjeve të sipërme dhe të poshtme mbi bazën e përqendrimeve gjatë pesë viteve kur disponohen të dhëna të mjaftueshme. Pragu i vlerësimit do të konsiderohet se është kapërcyer në qoftë se ai është kapërcyer gjatë tre nga pesë vitet e mëparshme kalendarike. 
2. Kur disponohen të dhëna për më pak se pesë vjet, AKM mund të kombinojë fushatat afatshkurtër të matjeve në vende potencialisht tipike për nivelet më të larta të ndotjes gjatë vitit me rezultatet e përftuara nga informacioni i inventarëve të shkarkimeve dhe modelimi për të përcaktuar kapërcimet e pragjeve të sipërme dhe të poshtme të vlerësimit.

ANEKSI XVII
Vendndodhja dhe numri minimal i pikave të marrjes së mostrave për matjen e përqendrimeve në ajrin e mjedisit dhe normat e depozitimit
(Referuar në pikat 13, 14.5, 15.2.b të këtij vendimi)

I. Përcaktimi i vendndodhjes në shkallë makro
1. Vendndodhjet për marrjen e mostrave përzgjidhen në mënyrë të tillë që:
a) të sigurojnë të dhëna për territoret brenda zonave dhe aglomerateve ku popullsia ka gjasa të ekspozohet në mënyrë të drejtpërdrejtë ose jo të drejtpërdrejtë ndaj përqendrimeve më të larta të mesatarizuara përgjatë një viti kalendarik;
b) të sigurojnë të dhëna për nivelet në vendndodhje të tjera në zona dhe aglomerate që janë përfaqësuese të ekspozimit të popullsisë në përgjithësi;
c) të sigurojnë të dhëna për normat e depozitimit që përfaqësojnë ekspozimin jo të drejtpërdrejtë të popullsisë nëpërmjet zinxhirit ushqimor.
2. Pikat për marrjen e mostrave në përgjithësi vendosen në vende të tilla që të shmanget matja e mikro-mjediseve shumë të vogla direkt pranë tyre. Si udhëzim, një pikë për marrjen e mostrave është përfaqësuese e cilësisë së ajrit në zonat përreth prej jo më pak se 200 m2 në territoret e orientuara nga trafiku, të paktën 250 m x 250 m në zonat industriale, kur është e mundur, dhe disa kilometra katrorë në vendndodhjet me karakter urban.
3. Kur objektivi është vlerësimi i niveleve në sfond vendndodhja e marrjes së mostrave nuk duhet të ndikohen nga zonat, aglomeratët apo zonat industriale në afërsi të tij, që do të thotë territore më afër se disa kilometra.
4. Kur vlerësohen kontributet nga burimet industrial, të paktën një pikë për marrjen e mostrave nga burimi instalohet në drejtim të erës në zonën e banimit më të afërt. Kur nuk dihet përqendrimi në sfond, duhet shtuar një pikë për marrjen e mostrave në drejtimin kryesor të erës. Në veçanti, kur vlerat e synuara të përcaktuara në aneksin XV të këtij vendimi tejkalohen, pikat për marrjen e mostrave duhet të vendosen në vendndodhje ku mund të monitorohet zbatimi i TMD-ve.
5. Gjithashtu, kur është e mundur, pikat për marrjen e mostrave, duhet të jenë përfaqësuese të vendndodhjeve të ngjashme jo direkt pranë tyre. Kur është e përshtatshme, ato duhet të integrohen me pikat për marrjen e mostrave për PM10.
II. Përcaktimi i vendndodhjeve në shkallë mikro
1. Udhëzimet e mëposhtme ndiqen për sa kohë janë praktikisht të mundshme:
a) hapësira rreth grykës së sondës për marrjen e mostrave duhet të jetë e pakufizuar, pa pengesa që ndikojnë futjen e ajrit në afërsi të marrësit të mostrës (normalisht disa metra larg ndërtesave, ballkoneve, pemëve dhe pengesave të tjera dhe të paktën 0,5 m larg nga ndërtesa më e afërt në rastin e pikave të marrjes së mostrave që përfaqësojnë cilësinë e ajrit në vijën e ndërtesës);
b) në përgjithësi, pika e marrjes së mostrave duhet të jetë midis 1,5 m (niveli i frymëmarrjes) dhe 4 m mbi tokë. Në disa rrethana mund të jenë të nevojshme pozicione më të larta (deri në 8 m). Një pozicion akoma më i lartë se kaq mund të jetë gjithashtu i përshtatshëm në qoftë se stacioni është përfaqësues i një zone të madhe; 
c) sonda hyrëse nuk duhet pozicionuar në afërsi të drejtpërdrejtë të burimeve me qëllim që të shmanget futja direkte e shkarkimeve të papërziera me ajrin e mjedisit;
d) me qëllim që të shmanget futja direkte e shkarkimeve që nuk janë përzier me ajrin e mjedisit, sonda hyrëse nuk vendoset ngjitur me burimet; 

e) pikat e marrjes së mostrave të orientuara nga trafiku duhet të jenë të paktën 25 metra nga kryqëzimet e mëdha dhe të paktën 4 m nga qendra e korsisë më të afërt të trafikut; gryka e hyres duhet të pozicionohet në mënyrë të tillë që mostra e marrë të jetë përfaqësuese e cilësisë së ajrit pranë rreshtit të ndërtesave; 
f) për matjen e depozitimeve në vendndodhjet me karakter rural, për aq sa është praktikisht e mundur, dhe kur nuk përcaktohen në anekse duhet të zbatohen udhëzimet dhe kriteret e EMEP.
3. Gjithashtu, duhet të merren parasysh faktorët e mëposhtëm:
a) burimet interferuese;
b) sigurimi;
c) aksesi;
d) aksesi në rrjetin e energjisë elektrike dhe të telefonisë;
e) vizibiliteti i territorit në lidhje me zonat përreth tij;
f) siguria e publikut dhe operatorëve;

g) preferenca për pikave integrale për marrjen e mostrave për ndotës të ndryshëm;
h) nevoja për planifikim.
III. Dokumentacioni dhe rishikimi i vend-ndodhjes së përzgjedhur
Në fazën e klasifikimit procedurat për përzgjedhjen e vendndodhjes duhet të jenë plotësisht të dokumentuara nga mjete të tilla si fotografitë e zonave përreth dhe një hartë e detajuar. Vendndodhjet duhet të rishikohen në intervale të rregullta me dokumentacion të përsëritur për të siguruar që kriteret e përzgjedhjes mbeten të vlefshme gjatë gjithë kohës.
IV. Kriteret për përcaktimin e numrave të pikave për marrjen e mostrave për matjen fikse të përqendrimeve të arsenikut, kadmiumit, nikelit dhe benzo(a)pirenit në ajrin e mjedisit
Numri minimal i pikave për marrjen e mostrave për matje fikse për të vlerësuar respektimin e vlerave të synuara për mbrojtjen e shëndetit publik në zona dhe aglomeratë ku matja fikse është burimi i vetëm i informacionit.


a) Burimet e përhapjes

	Popullsia e aglomeratit ose zonës
(mijëra)
	Në qoftë se përqendrimet maksimale kapërcejnë pragun e sipërm të vlerësimit (1)
	Në qoftë se përqendrimet maksimale janë midis pragjeve të sipërme dhe të poshtme të vlerësimit

	
	As, Cd, Ni
	B(a)P
	As, Cd, Ni
	B(a)P

	0–749
	1
	1
	1
	1

	750–1 999
	2
	2
	1
	1

	2 000–3 749
	2
	3
	1
	1

	3 750–4 749
	3
	4
	2
	2

	4 750–5 999
	4
	5
	2
	2

	≥ 6 000
	5
	5
	2
	2

	(1) Të përfshihet të paktën një stacion në mjedis urban dhe për benzo(a)pirenin edhe një stacion i orientuar nga trafiku me kusht që kjo të mos e rrisë numrin e pikave të marrjes së mostrave.

	




b) Burimet e identifikueshme
1. Për vlerësimin e ndotjes në afërsi të burimeve identifikueshme, numri i pikave për marrjen e mostrave për matje fikse duhet të përcaktohet duke marrë parasysh densitetin e shkarkimeve, modelet e mundshme të përhapjes së ndotjes në ajrin e mjedisit dhe ekspozimin potencial të popullsisë.
2. Pikat për marrjen e mostrave duhet të jenë në vendndodhje të tilla ku mund të monitorohet zbatimi i TMD-ve. 
ANEKSI XVIII
Objektivat për cilësinë e të dhënave dhe kërkesat për modelet e cilësisë së ajrit
(Referuar në pikat 11.2, 12 të këtij vendimi)

I. Objektivat për cilësinë e të dhënave
Objektivat e mëposhtëm për cilësinë e të dhënave duhen përdorur si udhëzues për sigurimin e cilësisë.








	
	Benzo(a)pireni
	Arsenik, kadmium dhe nikel
	Hidrokarburet aromatike policiklike përveç benzo(a)pirenit, mërkurit të gaztë total
	Depozitimi total

	— Pasiguria
	
	
	
	

	Matjet fikse dhe treguese
	50%
	40%
	50%
	70%

	Modelimi
	60%
	60%
	60%
	60%

	— Sigurimi minimal i të dhënave
	90%
	90%
	90%
	90%

	— Mbulimi minimal i kohës:
	
	
	
	

	Matjet fikse
	33%
	50%
	
	

	Matjet treguese(*)
	14%
	14%
	14%
	33%

	(*)Matjet treguese janë matje që kryhen me rregullsi të reduktuar, por që plotësojnë objektivat e tjerë për cilësinë e të dhënave.




1. Pasiguria (e shprehur me besueshmëri 95 %) e metodave të përdorura për vlerësimin e përqendrimeve të ajrit të mjedisit do të vlerësohet në përputhje me parimet e Udhëzuesit CEN për shprehjen e pasigurisë në matje (ENV 13005-1999), metodologjia e S SH ISO 5725-1:2008 pjesët 2,3,4,5,6 dhe udhëzuesi i dhënë në Raportin CEN, ‘Cilësia e ajrit.- Përqasje për vlerësimin e pasigurisë për metodat referencë të matjeve të ajrit të mjedisit (CR 14377:2002E). Përqindjet për pasigurinë jepen për matje individuale, që mesatarizohen përgjatë kohërave tipike të marrjes së mostrave, për intervalin e besueshmërisë prej 95 %. Pasiguria e matjeve duhet konsideruar e aplikueshme rrotull vlerës së duhur të synuar. Me qëllim që të shmanget shtrembërimi i rezultateve matjet fikse dhe treguese duhet të shpërndahen në mënyrë të njëtrajtshme përgjatë vitit.
2. Kërkesat për sigurimin minimal të të dhënave dhe mbulimin kohor nuk përfshijnë humbjet e të dhënave për shkak të kalibrimit të rregullt apo mirëmbajtjes normale të instrumenteve. Për matjen e benzo(a)pirenit dhe hidrokarbureve të tjera aromatike policiklike kërkohet marrja e mostrave njëzet e katër orë. Me kujdes, mostrat individuale të marra gjatë një periudhe deri një mujore mund të kombinohen dhe analizohen si një mostër e përbërë, me kusht që metoda të sigurojë që mostrat të jenë të qëndrueshme për atë periudhë. Tre përbërjet me prejardhje të njëjtë benzo(b)fluoranteni, benzo(j)fluoranteni, benzo-(k)fluoranteni mund të jetë e vështirë të ndahen analitikisht. Në raste të tilla mund të raportohet shuma e tyre. Marrja e mostrave njëzet e katër orë është gjithashtu e këshillueshme për matjen e përqendrimeve të arsenikut, kadmiumit dhe and nikelit. Marrja e mostrave duhet të shpërndahet në mënyrë të njëtrajtshme gjatë ditëve të javës dhe gjatë vitit. Për matjen e normave mujore ose javore të depozitimit, rekomandohen mostrat e marra gjatë gjithë vitit.
3. AKM mund të përdorë marrjen e mostrave të njoma në vend të atyre voluminozë nëse mund të demonstrojë që ndryshimi midis tyre është brenda 10 %. Normat e depozitimit në përgjithësi duhet të jepen si μg/m2 në ditë.
4. AKM mund të zbatojë një mbulim kohor minimal më të ulët se ai i treguar në tabelë, por jo më i ulët se sa 14 % për matje fikse dhe 6 % për matjet treguese, me kusht që të mund të demonstrohet që për mesataren vjetore të arrihet pasiguria e rritur prej 95 %, llogaritur nga objektivat për cilësinë e të dhënave në tabelë sipas ISO 11222:2002 — ‘Përcaktimi i pasigurisë së mesatares së kohës për matjet e cilësisë së ajrit’.
II. Kërkesat për modelet e cilësisë së ajrit
1. Kur për vlerësimin e cilësinë e ajrit përdoren modelet, hartohen referenca për përshkrimet e modelit dhe informacion për pasigurinë. Pasiguria për modelimin përkufizohet si shmangia maksimale e niveleve të përqendrimit të matur dhe të llogaritur, përgjatë një viti të plotë, pa marrë parasysh kohën kur ndodhin ngjarjet.
III. Kërkesat për teknikat e vlerësimit të objektivit
1. Kur përdoren teknikat e vlerësimit të objektivit, pasiguria nuk duhet të kapërcejë 100 %.
IV. Standardizimi
1. Për analizën e substancave në fraksionin e PM10 vëllimi i marrjes së mostrave i referohet kushteve të mjedisit.





ANEKSI XIX
Metodat referencë për vlerësimin e përqendrimeve në ajrin e mjedisit dhe normat e depozitimit
(Referuar në pikën 16 të këtij vendimi)

I. Metoda referencë për marrjen e mostrave dhe analizën e arsenikut, kadmiumit dhe nikelit në ajrin e mjedisit
1. Metoda referencë për matjen e përqendrimeve të arsenikut, kadmiumit dhe nikelit në ajrin e mjedisit aktualisht ëshë duke u standardizuar nga CEN dhe do të bazohet në marrjen manuale të mostrave të PM10 njëlloj si në S SH EN 12341:2005, pasuar nga tretja e mostrave dhe analiza me Spektrometër me Absorbim Atomik apo Spektrometria e Masës ICP. Në mungesë të metodës së standardeve CEN, AKM përdor metodat e standardeve kombëtare ose metodat e standardeve ISO.
2. AKM mund të përdorë gjithashtu çdo lloj metode tjetër për të cilën mund të demonstrojë se jep rezultate të barasvlefshme me metodën e mësipërme.
II. Metoda referencë për marrjen e mostrave dhe analizën e hidrokarbureve aromatike policiklike në ajrin e mjedisit
1. Metoda referencë për matjen e përqendrimeve të benzo(a)pirenit në ajrin e mjedisit aktualisht ëshë duke u standardizuar nga CEN dhe do të bazohet në marrjen manuale të mostrave të PM10 njëlloj si në S SH EN 12341:2005. Në mungesë të një metode të standardeve CEN për benzo(a)pirenin apo hidrokarbure të tjera përkatëse aromatike policiklike, AKM përdor metodat e standardeve kombëtare ose metodat ISO siç është standardi ISO 12884.
2. AKM mund të përdorë gjithashtu çdo lloj metode tjetër që mund të tregohet se jep rezultate të barasvlefshme me metodën e mësipërme.
III. Metoda referencë për marrjen e mostrave dhe analizën e merkurit në ajrin e mjedisit
1. Metoda referencë për matjen e përqendrimeve të merkurit të gaztë total në ajrin e mjedisit do të jetë një metodë e automatizuar bazuar në Spektrometrinë e Absorbimit Atomik ose Spektrometrinë e Fluoreshencës Atomike. Në mungesë të një metode të standardeve CEN, AKM përdor metodat e standardeve kombëtare ose metodat e standardeve ISO.
2. AKM mund të përdorë gjithashtu çdo lloj metode tjetër për të cilën mund të tregohet se jep rezultate të barasvlefshme me metodën e mësipërme.
IV. Metoda referencë për marrjen e mostrave dhe analizën e depozitimit të arsenikut, kadmiumit, merkurit, nikelit dhe hidrokarbureve aromatike policiklike
Metoda referencë për marrjen e mostrave të arsenikut, kadmiumit, merkurit, nikelit dhe hidrokarbureve aromatike policiklike të depozituara duhet bazuar në ekspozimin e instrumenteve matës të depozitës cilindrike me përmasa të standardizuara. Në mungesë të një metode të standardizuar CEN, AKM mund të përdorë metoda të standardeve kombëtare.
V. Teknikat referencë të modelimit për cilësinë e ajrit 
1. Teknikat referencë të modelimit për cilësinë e ajrit nuk janë specifikuar ende. 

ANEKSI XX

(Referuar në pikat 27.2, 28.2 të këtij vendimi)
Informacion i kërkuar në kapitullin VIII lidhur me shtyrjen e disa afateve për arritjen e vlerave kufi dhe përjashtimet nga zbatimi i vlerave kufi

1. Informacion në lidhje me statusin e zbatimit të legjislacionit të mëposhtëm:
a) mbi masat që duhet të merren kundër ndotjes së ajrit nga shkarkimet e mjeteve motorike; 
b) mbi masat për kontrollin e shkarkimit të përbërësve organikë të avullueshëm (VOC) që rezulton nga magazinimi i benzinës dhe shpërndarjes së saj nga terminalet në pikat e shitjes; 
c) për parandalimin dhe kontrollin e integruar të ndotjes; 
d) mbi masat që duhet të merren kundër shkarkimit të ndotësve te gaztë dhe lëndës së ngurtë pezull nga motorët me djegie të brendshme që instalohen në makineritë e lëvizshme jo rrugore; 
e) mbi masat në lidhje me cilësinë e lëndëve djegëse benzinë dhe dizel;
f) mbi masat për kufizimin e shkarkimit të përbërësve organikë të avullueshëm nga përdorimi i tretësve organikë në disa aktivitete dhe instalime;

g) Në lidhje me pakësimin e përmbajtjes së squfurit në disa lëndë djegëse të lëngshme;
h) mbi incinerimin e mbetjeve;
i) mbi kufizimin e shkarkimeve të disa ndotësve në ajër nga impiante të mëdha djegie;
j) mbi tavanet kombëtar të shkarkimit për disa ndotës atmosferik;
k) mbi masat për kufizimin e përbërësve organikë të avullueshëm nga përdorimi i përbërësve organikë në disa bojëra, llaqe dhe produkte për lustrimin e automjeteve; 
l) mbi përmbajtjen e squfurit në lëndë djegëse që përdoren në anije;
m) mbi masat që duhen marrë kundër shkarkimeve në ajër të ndotësve te gaztë dhe lëndës së ngurtë pezull nga motorët me ndezje me kompresion dhe motorët me ndezje pozitive të që djegin gaz natyral apo të lëngshëm që përdoren në automjete; 
n) për efiçencën në përdorimin përfundimtar të energjisë dhe shërbimet e energjisë;
2. Informacion për të gjitha masat e konsideruara për pakësimin e ndotjes së ajrit në nivel lokal, rajonal apo kombëtar për arritjen e objektivave për cilësinë e ajrit, përfshirë:
a) pakësimin e shkarkimeve nga burimet e palëvizshme duke siguruar që burimet  ndotëse të palëvizshme të djegies (përfshirë ato që përdorin biomasën) si të vogla dhe të mesme janë përshtatur me pajisje për kontrollin e shkarkimeve ose janë zëvendësuar;
b) pakësimin e shkarkimeve nga makinat nëpërmjet vendosjes së paisjeve për kontrollin e shkarkimeve. Për të përshpejtuar adoptimin/për-shtatjen e tyre duhet të merret në konsideratë përdorimi i stimujve ekonomikë;
c) prokurimi nga autoritetet publike, në përputhje me manualin për prokurimet publike mjedisore, të mjeteve të transportit rrugor, të karburanteve dhe pajisjeve me djegie për të pakësuar shkarkimet, përfshirë blerjen e:
i) makinave të reja, përfshirë makinat më shkarkime të ulëta,
ii) shërbimet e transportit të makinave më të pastra,
iii) burimet e palëvizshme të djegies me shkarkime të ulëta,
iv) karburantet me shkarkime të ulëta për burimet e palëvizshme dhe të lëvizshme,
 
d) kufizimin e shkarkimeve nga transporti nëpërmjet planifikimit dhe menaxhimit të trafikut (përfshirë përcaktimin e një çmimi për pikun e trafikut, tarifat e diferencuara të parkimit apo stimuj të tjerë ekonomikë; krijimin e zonave me shkarkime të ulëta);
e) për nxitjen e kalimit drejt  mënyrave më pak ndotëse të transportit;
f) duke siguruar që si burimet e palëvizshme (në masë të vogël, të mesme dhe të madhe) dhe burimet e lëvizshme të përdorin lëndët djegëse më pak ndotëse;
g) masat për pakësimin e ndotjes së ajrit përmes sistemit të lejeve të mjedisit, planeve të shkarkimeve kombëtare, dhe përmes përdorimit të instrumenteve ekonomikë siç janë taksat, tarifat apo tregtia e shkarkimeve.
h) sipas rastit, masat për mbrojtjen e shëndetit të fëmijëve apo grupeve të tjera të ndjeshme.

VENDIM
Nr. 353, datë 29.4.2015

PËR DISA NDRYSHIME NË VENDIMIN NR. 453, DATË 23.6.2005, TË KËSHILLIT TË MINISTRAVE,  “PËR MIRATIMIN E LISTËS SË PAJISJEVE, QË PËRDORIN LËNDË OZONHOLLUESE, TË CILAT NDALOHEN TË PRODHOHEN E TË IMPORTOHEN,
SI DHE RREGULLAT E PROCEDURAT E ZËVENDËSIMIT TË LËNDËVE OZONHOLLUESE NË PAJISJET EKZISTUESE”, TË NDRYSHUAR

Në mbështetje të nenit 100 të Kushtetutës dhe të pikës 1, të nenit 35, të ligjit nr. 10431, datë 9.6.2011, “Për mbrojtjen e mjedisit”, të ndryshuar, me propozimin e ministrit të Mjedisit, Këshilli i Ministrave
VENDOSI:

Në vendimin nr. 453, datë 23.6.2005, të Këshillit të Ministrave, të ndryshuar, bëhen këto ndryshime:
1. Titulli dhe përmbajtja e kreut IV ndryshohen, si më poshtë vijon:






“KREU IV
LICENCA E IMPORTIT TË SUBSTANCAVE OZONHOLLUESE

1. Me licencë, sipas kërkesave të këtij vendimi, pajisen personat fizikë ose juridikë, si dhe shoqëritë tregtare të cilat kërkojnë të importojnë substanca ozonholluese. Kërkuesi, që aplikon pranë Qendrës Kombëtare të Licencimit (QKL) për t’u pajisur me licencë për importin e substancave ozonholluese, sipas nënkategorisë III.3, përveç dokumentacionit të përcaktuar në vendimin nr. 538, datë 26.5.2009, të Këshillit të Ministrave, duhet të dorëzojë edhe formularin e kërkesës sipas shtojcës 1 bashkëlidhur këtij vendimi.
2. Ministria e Mjedisit, brenda 5 (pesë) ditëve pune nga data e marrjes së aplikimit për licencë për import të substancave ozonholluese nga QKL-ja, përcjell për mendim formularin e kërkesës pranë Njësisë Kombëtare të Ozonit (NJKO).
3. Njësia Kombëtare e Ozonit jep mendimin e saj me shkrim brenda 10 (dhjetë) ditëve pune dhe ia përcjell ministrisë.
4. Ministria shqyrton aplikimin dhe mendimin e Njësisë Kombëtare të Ozonit dhe harton aktin e miratimit/refuzimit të licencës për importin e substancave ozonholluese brenda 10 (dhjetë) ditëve pune nga data e marrjes së mendimit të NJKO-së.
5. Ministri nënshkruan aktin e miratimit /refuzimit për dhënien e licencës sipas shtojcave 2 dhe 4 bashkëlidhur këtij vendimi. Akti i miratimit /refuzimit i përcillet QKL-së brenda 5 (pesë) ditëve pune.
6. Ministri nënshkruan aktin e miratimit të licencës pasi të jetë hartuar raporti vjetor i parashikuar në pikën 7, të kreut V, të këtij vendimi. Një kopje e aktit të miratimit i dërgohet Drejtorisë së Përgjithshme të Doganave.
7. Formati i formularit të kërkesës dhe formati i aktit të miratimit janë sipas shtojcave 1 dhe 2 bashkëlidhur këtij vendimi.
8. Aplikimi për licencë importi nga subjektet bëhet 1 (një) herë në vit, për kuotë importi vjetore.
9. Ministri revokon licencën e dhënë personit fizik/juridik ose shoqërisë tregtare nëse ai/ajo nuk plotëson kushtet e përcaktuara në aktin e miratimit dhe njofton menjëherë QKL-në dhe Drejtorinë e Përgjithshme të Doganave. Formati i urdhrit të revokimit miratohet nga ministri.”.
2. Shtojca 5, që i bashkëlidhet vendimit në fuqi, zëvendësohet me shtojcat 1 dhe 2, që i bashkëlidhen këtij vendimi dhe janë pjesë përbërëse të tij.
3. Diagrami e Kuotave Vjetore të Importit të HCFC-së, së bashku me përzierjet e tyre, që i bashkëlidhet vendimit në fuqi, zëvendësohet me diagramin e dhënë në shtojcën 3, që i bashkëlidhet këtij vendimi dhe është pjesë përbërëse e tij. 
Ky vendim hyn në fuqi pas botimit në Fletoren Zyrtare.
KRYEMINISTRI
Edi Rama



SHTOJCA 1
FORMULARI I KËRKESËS PËR PAJISJE ME LICENCË TË IMPORTIMIT TË LËNDËVE OZONHOLLUESE
(1) Nr.: 
(2) Emri dhe të dhënat e personit fizik/juridik që kërkon licencë importi: 
Numri i Kodit të Regjistrimit të importuesit: 
NIPT: Adresa (qyteti, rruga nr., etj): nr. telefoni:                                              
Fax: Emri i personit të autorizuar:
(3) Emri dhe kodi tarifor për substancën ozonholluese që kërkohet të importohet:
(4) Emri dhe kodi tarifor për produktin që përmban ose përdor substancën ozonholluese që kërkohet të importohet: (5) Formula kimike për substancën ozonholluese që importohet ose që përmbahet në produktin qe kërkohet të importohet: 
(6) Sasia në kilogramë e substancës ozonholluese që do të importohet:
(7) Sasia në kilogramë e substancës ozonholluese përmbahet në njësinë e produktit që do të importohet: 
(8) Emri i shoqërisë tregtare nga do të blihet substanca ozonholluese dhe të dhënat e saj: Adresa (Shteti, qyteti, rruga, nr etj): Telefoni:                                              Fax:
(9) Qëllimi i përdorimit të substancës ozonholluese:
(10) Data e kërkesës për marrjen e licencës:
Personi i autorizuar
Emri-mbiemri
Firma, vula
SHTOJCA 2
[image: 16-ministria-mjedisi-01]




AKT MIRATIMI PËR PAJISJEN ME LICENCË IMPORTI TË LËNDËVE OZONHOLLUESE

Në zbatim të vendimit të Këshillit të Ministrave nr. 453, datë 23.6.2005, “Për miratimin e listës së pajisjeve, që përdorin lëndë ozonholluese, të cilat ndalohen të prodhohen e të importohen, si dhe rregullat e procedurat e zëvendësimit të lëndëve ozonholluese në pajisjet ekzistuese”, të ndryshuar dhe me propozim të strukturës përgjegjëse për lëndët ozonholluese, ministri

VENDOSI:

Miratimin për dhënien e licencës së importit të lëndëve ozonholluese me të dhënat, si më poshtë:						
(1) Nr.: 
(2) Emri i personit fizik/juridik që importon:
Numri i kodit të regjistrimit të importuesit:
NIPT:
Adresa (qyteti, rruga nr., etj):
Nr. telefoni :                                     Fax: 
Emri i personit të autorizuar: 
(3) Emri dhe kodi tarifor për lëndën ozonholluese që kërkohet të importohet: 
a) Emri dhe kodi tarifor për substancën ozonholluese që kërkohet të importohet;
b) Emri dhe kodi tarifor për produktin që përmban ose përdor substancën ozonholluese që kërkohet të importohet: 
(4) Formula kimike për substancën ozonholluese që importohet ose që përmbahet në produktin që kërkohet të importohet: 
(5) Sasia në kilogramë e substancës ozonholluese që do të importohet: 
(6) Sasia në kilogramë e substancës ozonholluese që përmbahet në njësinë e produktit që do të importohet: 
(7) Përshkrimi i qëllimit të përdorimit: 
a) për mbrojtjen e jetës së njerëzve/bimëve/kafshëve etj.; 
b) për mbrojtjen kundër zjarrit; 
c) për sigurinë e transportit; 
d) për qëllim të kërkimeve shkencore. 
(8) Emri i shoqërisë tregtare nga e cila do te blihet substanca ozonholluese ose produktit që e përmban atë: 
Adresa (shteti, qyteti, rruga, nr. etj):
Nr. telefoni:                                             Fax:
 (9) Shteti nga importohet substanca ozonholluese ose e produkti që e përmban atë: 
(10) Përdoruesi i fundit i substancës ozonholluese: 
(11) Përdoruesi i fundit i produkteve që përmbajnë substanca ozonholluese: 
(12) Data e dhënies së licencës së importit dhe afati i përdorimit të licencës.
MINISTËR
Emër mbiemër
( firma, vula)



SHTOJCA 3
Diagrami e kuotave vjetore të importit të HCFC, së bashku me përzierjet e tyre

	Viti
	2015
	2016
	2017
	2018

	2019
	2020
	2021
	2022
	2023
	2024
	2025
	2030
	2040

	Sasia e HCFC
të importuar
  Mt/year*
	98
	98
	98
	98
	98
	70.8
	60
	55
	50
	45
	27  
	23.8
	0

	Sasia e pakësuar e HCFC të importuar
  Mt/year
	5.5
	5.5
	5.5
	5.5
	5.5
	27

	10.8
	   5
	5
	5
	18
	3.2
	23.8



*Në kuotën e importit vjetor llogariten sasitë e importuara të përzierjeve që përmbajnë HCFC, kryesisht R-22).
Për periudhën vjetore 2015-2019 do të importohet e njëjta kuote, prej 98 metrik ton në vit.
Për periudhën vjetore 2025-2030 do të ulet me 2% në vit deri në kuotën 23,8 ton.
Mbas vitit 2030 parashikohet eliminimi i HCFC, duke lejuar një mesatare vjetore importi prej 2.5% për serviset për periudhën 2031-2039.

SHTOJCA 4
[image: 16-ministria-mjedisi-01]



Nr._____ Prot.                                                                                      Tiranë, më 

AKT REFUZIMI PËR PAJISJEN ME LICENCË IMPORTI TË LËNDËVE OZONHOLLUESE

Në zbatim të VKM nr. 453, datë 23.6.2005, “Për miratimin e listës së pajisjeve, që përdorin lëndë ozonholluese, të cilat ndalohen të prodhohen e të importohen, si dhe rregullat e procedurat e zëvendësimit të lëndëve ozonholluese në pajisjet ekzistuese”, të ndryshuar dhe me propozim të strukturës përgjegjëse për lëndët ozonholluese, ministri

VENDOSI:

Refuzimin për dhënien e licencës së importit të lëndëve ozonholluese me të dhënat si më poshtë:						
(1) Nr.: 
(2) Emri i personit fizik/juridik që importon:
Numri i kodit të regjistrimit të importuesit:
NIPT:
Adresa (qyteti, rruga nr., etj):
Nr. telefoni:                                     Fax:
Emri i personit të autorizuar: 
(3) Emri dhe kodi tarifor për lëndën ozonholluese që kërkohet të importohet: 
a) Emri dhe kodi tarifor për substancën ozonholluese që kërkohet të importohet:
b) Emri dhe kodi tarifor për produktin që përmban ose përdor substancën ozonholluese që kërkohet të importohet: 
(4) Formula kimike për substancën ozonholluese që importohet ose që përmbahet në produktin që kërkohet të importohet: 
(5) Sasia në kilogramë e substancës ozonholluese që do të importohet:
 
(6) Sasia në kilogramë e substancës ozonholluese që përmbahet në njësinë e produktit që do të importohet: 
(7) Përshkrimi i qëllimit të përdorimit: 
a) për mbrojtjen e jetës së njerëzve/bimëve/kafshëve etj.; 
b) për mbrojtjen kundër zjarrit;
c) për sigurinë e transportit; 
d) për qëllim të kërkimeve shkencore.
MINISTËR
Emër mbiemër
( firma, vula)


VENDIM
Nr. 354,  datë 29.4.2015

PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME,  PRONË PRIVATE, QË PREKEN NGA NDËRTIMI I SEGMENTIT RRUGOR “UNAZA E MADHE E TIRANËS” (“KOMUNA E PARISIT” – “RRUGA E KAVAJËS”, SHTESAT)

Në mbështetje të nenit 100 të Kushtetutës, të neneve 5, pika 1, 20 dhe 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, me propozimin e ministrit të Transportit dhe Infrastrukturës, Këshilli i Ministrave
VENDOSI:

1. Shpronësimin, për interes publik, të pronarëve të pasurive të paluajtshme, pronë private të paluajtshme, që preken nga ndërtimi i segmentit rrugor “Unaza e Madhe e Tiranës” (“Komuna e Parisit” – “Rruga e Kavajës”, shtesat).
2. Shpronësimi bëhet në favor të Autoritetit Rrugor Shqiptar.
3. Pronarët e pasurive të paluajtshme që shpronësohen, të kompensohen në vlerë të plotë, sipas masës përkatëse që paraqitet në tabelën bashkëlidhur këtij vendimi, për tokë dhe objekte me vlerë të përgjithshme shpronësimi 213 163 617.8 (dyqind e trembëdhjetë milionë e njëqind e gjashtëdhjetë e tre mijë e gjashtëqind e shtatëmbëdhjetë pikë tetë) lekë, nga të cilat:
- 17 858 209.8 (shtatëmbëdhjetë milionë e tetëqind e pesëdhjetë e tetë mijë e dyqind e nëntë pikë tetë) lekë për truall, me sipërfaqe shpronësimi prej 1 753.9 m2;
- 195 305 408 (njëqind e nëntëdhjetë e pesë milionë e treqind e pesë mijë e katërqind e tetë pikë pesë) lekë për objekte.
4. Vlera përgjithshme e shpronësimit, prej 213 163 617.8 (dyqind e trembëdhjetë milionë e njëqind e gjashtëdhjetë e tre mijë e gjashtëqind e shtatëmbëdhjetë pikë tetë) lekësh, të përballohet nga buxheti i vitit 2015, miratuar për Ministrinë e Transportit dhe Infrastrukturës, zëri “Shpronë-sime”, planifikuar për Autoritetin Rrugor Shqiptar.
5. Shpenzimet procedurale, në vlerën 70 000 (shtatëdhjetë mijë) lekë, të përballohen nga Autoriteti Rrugor Shqiptar.
6. Shpronësimi të fillojë pas çeljes së fondit të përcaktuar në pikën 4, të këtij vendimi.
7. Pronarët e përmendur në listën që i bashkëlidhet këtij vendimi, për të cilët është bërë shënimi “Konfirmuar ZVRPP-ja”, “Vërtetim hipotekor”, “Certifikatë  pronësie”, të kompensohen, për efekt shpronësimi, pasi të kenë paraqitur dokumentacionin e plotë të pronësisë pranë Autoritetit Rrugor Shqiptar. 
8. Autoriteti Rrugor Shqiptar të kryejë likuidimet për efekt shpronësimi, në bazë të pikave 4, 5, 6 dhe 7, të këtij vendimi.
9. Zyra Qendrore e Regjistrimit të Pasurive të Paluajtshme dhe Zyra Vendore e Regjistrimit të Pasurive të Paluajtshme Tiranë, në bashkëpunim me Autoritetin Rrugor Shqiptar, brenda 30 ditëve nga data e miratimit të këtij vendimi, të fillojnë procedurat për hedhjen e trupit të rrugës mbi hartat kadastrale, sipas planimetrisë së shpronësimit, që do t’i vihet në dispozicion nga Autoriteti Rrugor Shqiptar, dhe me fillimin e procesit të likuidimit, të bëjë  kalimin e pronësisë,  për  pasuritë  e  shpronësuara, në favor të shtetit.
10. Zyra Qendrore e  Regjistrimit  të  Pasurive të Paluajtshme dhe Zyra Vendore e Regjistrimit të Pasurive të Paluajtshme Tiranë të pezullojnë të gjitha transaksionet me pasuritë e shpronësuara deri në momentin kur do të realizohet procesi i hedhjes së trupit të rrugës mbi hartat kadastrale, si dhe kalimi i pronësisë për pasuritë e shpronësuara.
11. Ngarkohen Ministria e Transportit dhe Infrastrukturës, Ministria e Financave, Autoriteti Rrugor Shqiptar, Zyra Qendrore e Regjistrimit të Pasurive të Paluajtshme  dhe  Zyra  Vendore e  Regjistrimit të Pasurive  të  Paluajtshme Tiranë për  zbatimin e këtij vendimi.
 Ky vendim hyn në fuqi menjëherë dhe botohet në Fletoren Zyrtare.  
KRYEMINISTRI
Edi Rama



REPUBLIKA E SHQIPËRISË
MINISTRIA E TRANSPORTIT DHE INFRASTRUKTURËS
SEKTORI I SHPRONËSIMEVE
AUTORITETI RRUGOR SHQIPTAR

Lista e pronarëve pasuritë e te cilëve shpronësohen nga ndërtimi  "Unaza e Madhe e Tiranës"
(Segmenti Komuna e Parisit -Rruga e Kavajës) (shtesat)


	 
	 
	PRONARI
	 
	 
	 
	 
	 
	 
	 
	 
	 
	 
	 

	Nr. rendor
	Emri
	Atësia
	Mbiemri
	Z. kadastrale
	Nr. pasurie
	Sipërfaqja e objekteve (banesë) m2
	Çmimi mesatar(l/m2)
	Vlera  sipas çmimit mesatar (lek)
	Sip. truall (m2)
	Çmimi (lek/m2)
	Vlera truall (lek)
	VLERA TOTALE (leke)
	Shënime

	1
	Xhelal
	Isak
	Hakrama
	8260
	1/251-ND
	60
	69,285
	4,157,100
	 
	 
	 
	4,157,100.0
	Konfirmuar  ZVRPP

	2
	Krenar 
	Riza
	Ibrahimi
	8260
	1/54+1-6
	29
	69,285
	2,009,265
	20
	10,182
	203,640
	2,212,905.0
	Konfirmuar  ZVRPP

	3
	Kujtim
	Nazmi
	Shaba
	8260
	1/74-ND
	71
	69,285
	4,919,235
	5
	10,182
	50,910
	4,970,145.0
	Konfirmuar  ZVRPP

	4
	Sami
	Shyqyri
	Haskasa
	8260
	1/645
	25.77
	69,285
	1,785,474
	 
	 
	 
	1,785,474.5
	Konfirmuar  ZVRPP

	5
	Florandi
	Muharrem
	Lama
	8260
	1/280/ND
	73
	69,285
	5,057,805
	 
	 
	 
	5,057,805.0
	Konfirmuar  ZVRPP

	6
	Hamdi
	Ferid
	Demiri
	8240
	3/350-ND
	130
	69,285
	9,007,050
	 
	 
	 
	9,007,050.0
	Konfirmuar  ZVRPP

	7
	Tefik
	 
	Gjata
	3292
	291/177
	68
	69,285
	4,711,380
	 
	 
	 
	4,711,380.0
	Konfirmuar  ZVRPP

	8
	Hodo
	Selami
	Bashllari
	8260
	1/56/ND
	84.5
	69,285
	5,854,583
	 
	 
	 
	5,854,582.5
	Konfirmuar  ZVRPP

	 
	Petref
	Selami
	Bashllari
	 
	 
	 
	 
	 
	 
	 
	 
	 
	 

	 
	Vjollca
	Selami
	Bashllari
	 
	 
	 
	 
	 
	 
	 
	 
	 
	 

	9
	Safet
	Shaqir
	Muharremi
	8260
	1/81/ND
	182
	69,285
	12,609,870
	 
	 
	 
	12,609,870.0
	Konfirmuar  ZVRPP

	10
	Mujo
	 
	Berisha
	8260
	1/58/ND
	338
	69,285
	23,418,330
	 
	 
	 
	23,418,330.0
	Certifikatë pronësie

	 
	Majlinda
	 
	Berisha
	 
	 
	 
	 
	 
	 
	 
	 
	 
	 

	11
	Shaqir
	Avdi
	Mersini
	3292
	111/7
	117.6
	69,285
	8,147,916
	110.9
	10,182
	1,129,183.8
	9,277,099.8
	Konfirmuar  ZVRPP

	12
	Edmond
	 
	Pinari
	3292
	310/2
	205
	69,285
	14,203,425
	 
	 
	 
	14,203,425.0
	Konfirmuar  ZVRPP

	13
	Sefer
	Dule
	Aga
	3292
	291/171/1
	152
	69,285
	10,531,320
	 
	 
	 
	10,531,320.0
	Konfirmuar  ZVRPP

	14
	Ramazan
	 
	Tufa
	8260
	1/282/ND
	12
	69,285
	831,420
	 
	 
	 
	831,420.0
	Certifikatë pronësie

	 
	Kumurije
	 
	Tufa
	 
	 
	 
	 
	 
	 
	 
	 
	 
	 

	15
	Anamarija
	Rak
	Liçaj
	8260
	1/54+1-9
	20
	69,285
	1,385,700
	20
	10,182
	203,640
	1,589,340.0
	Konfirmuar  ZVRPP

	16
	Petrit
	Ramazan
	Gjata
	3292
	291/176
	50
	69,285
	3,464,250
	210
	10,182
	2,138,220
	5,602,470.0
	Konfirmuar  ZVRPP

	 
	Fatmir
	Ramazan
	Gjata
	 
	 
	 
	 
	 
	 
	 
	 
	 
	 

	 
	Tefik
	Ramazan
	Gjata
	 
	 
	 
	 
	 
	 
	 
	 
	 
	 

	17
	Faik
	Nebi
	Mejdani
	8240
	3/266-ND
	216
	69,285
	14,965,560
	 
	 
	 
	14,965,560.0
	Certifikatë pronësie

	18
	Ramiz
	Myftar
	Malushaj
	8240
	3/263-ND
	68
	69,285
	4,711,380
	68
	10,182
	692,376
	5,403,756.0
	Certifikatë pronësie

	19
	Gezim
	Ymer
	Çela
	3292
	111/6
	135
	69,285
	9,353,475
	 
	 
	 
	9,353,475.0
	Certifikatë pronësie

	20
	Kujtim
	Nazmi
	Shaba
	8260
	1/74-ND
	39
	69,285
	2,702,115
	 
	 
	 
	2,702,115.0
	Certifikatë pronësie

	21
	Ramazan
	 
	Serjani
	8260
	1/157/ND
	35
	69,285
	2,424,975
	 
	 
	 
	2,424,975.0
	Certifikatë pronësie

	 
	Donika
	 
	Shemshiri
	 
	 
	 
	 
	 
	 
	 
	 
	 
	 

	22
	Agron
	 
	Bastria
	8240
	1//68
	160
	69,285
	11,085,600
	 
	 
	 
	11,085,600.0
	Vërtetim hipotekor

	23
	Shaqir
	Hamdi
	Mersini
	3292
	111/9-ND
	548
	69,285
	37,968,180
	 
	 
	 
	37,968,180.0
	Certifikatë pronësie

	24
	Bashkëpronarë
	 
	Begeja
	 
	 
	 
	 
	 
	1,320
	10,182
	13,440,240
	13,440,240.0
	Certifikatë pronësie

	 
	 
	 
	 
	 
	 
	 
	 
	 
	 
	 
	 
	 
	 

	 
	 
	Shuma
	 
	 
	 
	 
	 
	195,305,408
	1,753.9
	 
	17,858,209.8
	213,163,617.8
	 


















VENDIM
Nr. 355, datë 29.4.2015

PËR NDRYSHIMIN E PËRGJEGJËSISË SË ADMINISTRIMIT, NGA MINISTRIA E MBROJTJES TE DREJTORIA E PËRGJITHSHME E ARKIVAVE, TË NJË SIPËRFAQEJE PREJ 18 179 M², PJESË E PRONËS NR. 109, ME EMËRTIM “SHA RIPARIM ARTILERIE”, ME VENDNDODHJE NË BRAR, TIRANË, DHE PËR NJË NDRYSHIM NË VENDIMIN NR. 515, DATË 18.7.2003, TË KËSHILLIT TË MINISTRAVE, “PËR MIRATIMIN E LISTËS SË INVENTARIT TË PRONAVE TË PALUAJTSHME SHTETËRORE, TË CILAT I KALOJNË NË PËRGJEGJËSI ADMINISTRIMI MINISTRISË SË MBROJTJES”, TË NDRYSHUAR

Në mbështetje të nenit 100 të Kushtetutës dhe të neneve 13 e 15, shkronja “c”,  të ligjit nr. 8743, datë 22.2.2001, “Për pronat e paluajtshme të shtetit”, të ndryshuar, me propozimin e ministrit të Mbrojtjes, Këshilli i Ministrave

VENDOSI:

1. Ndryshimin e përgjegjësisë së administrimit, nga Ministria e Mbrojtjes te Drejtoria e Përgjithshme e Arkivave, të një sipërfaqeje prej 18 179 (tetëmbëdhjetë mijë e njëqind e shtatëdhjetë e nëntë) m², pjesë e pronës nr. 109, me emërtim “Sh.a. Riparim Artilerie”, me vendndodhje në Brar, Tiranë, sipas planvendosjes që i bashkëlidhet këtij vendimi dhe është pjesë përbërëse e tij, për t’u përdorur për administrimin, ruajtjen dhe për-punimin e dokumentacionit të Arkivit Qendror të Shtetit. 
2. Sipërfaqja prej 18 179 (tetëmbëdhjetë mijë e njëqind e shtatëdhjetë e nëntë) m², e përcaktuar në pikën 1, të këtij vendimi, të hiqet nga lista e inventarit të pronave të paluajtshme shtetërore, e cila i bashkëlidhet vendimit nr. 515, datë 18.7.2003, të Këshillit të Ministrave, të ndryshuar.
3. Në listën e inventarit të pronave të paluajtshme shtetërore, që i bashkëlidhet vendimit nr. 660, datë 4.8.2010, të Këshillit të Ministrave, “Për miratimin e listës së inventarit të pronave të paluajtshme shtetërore, të cilat i kalojnë në përgjegjësi administrimi Drejtorisë së Përgjithshme të Arkivave”, të shtohet sipërfaqja prej 18 179 (tetëmbëdhjetë mijë e njëqind e shtatëdhjetë e nëntë) m², pjesë e pronës nr. 109, me emërtim “sh.a. Riparim Artilerie”, me vendndodhje në Brar, Tiranë, sipas planvendosjes që i bashkëlidhet këtij vendimi dhe është pjesë përbërëse e tij.
4. Drejtorisë së Përgjithshme të Arkivave i ndalohet të ndryshojë destinacionin e sipërfaqes së pronës, të përcaktuar në pikën 1, të këtij vendimi, ta tjetërsojë ose t’ua japë atë në përdorim të tretëve. 
5. Ngarkohen Ministria e Mbrojtjes, Drejtoria e Përgjithshme e Arkivave dhe kryeregjistruesi i Pasurive të Paluajtshme të Republikës së Shqipërisë për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI
Edi  Rama




[image: ]


VENDIM
Nr. 356, datë 29.4.2015

PËR KALIMIN NË PËRGJEGJËSI ADMINISTRIMI, NGA MINISTRIA E MBROJTJES TE DREJTORIA E PËRGJITHSHME E ARKIVAVE, PËR DREJTORINË E ARKIVIT SHTETËROR VENDOR NË DIBËR, DEGA E ARKIVIT NË BURREL, TË PRONËS NR. 716, ME EMËRTIM “QENDËR MOBILIZIMI”, ME VENDNDODHJE NË BURREL, DHE PËR NJË NDRYSHIM NË VENDIMIN NR. 515, DATË 18.7.2003, TË KËSHILLIT TË MINISTRAVE, (PËR MIRATIMIN E LISTËS SË INVENTARIT TË PRONAVE TË PALUAJTSHME SHTETËRORE, TË CILAT I KALOJNË NË PËRGJEGJËSI ADMINISTRIMI MINISTRISË SË MBROJTJES”, TË NDRYSHUAR

Në mbështetje të nenit 100 të Kushtetutës dhe të neneve 13 e 15, shkronja “c”, të ligjit nr. 8743, datë 22.2.2001, “Për pronat e paluajtshme të shtetit”, të ndryshuar; me propozimin e ministrit të Mbrojtjes, Këshilli i Ministrave

VENDOSI:

1. Kalimin në përgjegjësi administrimi, nga Ministria e Mbrojtjes te Drejtoria e Përgjithshme e Arkivave, për Drejtorinë e Arkivit Shtetëror Vendor në Dibër, dega e Arkivit në Burrel, të pronës nr. 716, me emërtim “Qendër mobilizimi”, me vendndodhje në Burrel, sipas planvendosjes që i bashkëlidhet këtij vendimi dhe pjesë përbërëse e tij, për t’u përdorur për administrimin, ruajtjen dhe përpunimin e dokumentacionit shtetëror.
2. Prona nr. 716, me emërtim “Qendër mobilizimi”, me vendndodhje në Burrel, e përmendur në pikën 1, të këtij vendimi, të hiqet nga lista e inventarit të pronave të paluajtshme shtetërore, e cila i bashkëlidhet vendimit nr. 515, datë 18.7.2003, të Këshillit të Ministrave, “Për miratimin e listës së inventarit të pronave të paluajtshme shtetërore, të cilat i kalojnë në përgjegjësi administrimi Ministrisë së Mbrojtjes”, të ndryshuar, dhe të shtohet në listën e inventarit të pronave të paluajtshme shtetërore, që i bashkëlidhet vendimit nr. 660, datë 4.8.2010, të Këshillit të Ministrave, “Për miratimin e listës së inventarit të pronave të paluajtshme shtetërore, të cilat i kalojnë në përgjegjësi administrimi Drejtorisë së Përgjithshme të Arkivave”.
3. Drejtorisë së Përgjithshme të Arkivave, Drejtorisë së Arkivit Shtetëror Vendor në  Dibër, degës së Arkivit në Burrel, u ndalohet ta ndryshojnë destinacionin e përdorimit të pronës së përcaktuar në  pikën 1, të këtij vendimi, ta tjetërsojnë ose t’ua japin në përdorim të tretëve. 
4. Ngarkohen ministri i Mbrojtjes, drejtori i Përgjithshëm i Arkivave dhe kryeregjistruesi i Pasurive të Paluajtshme të Republikës së Shqipërisë për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI
Edi  Rama

VENDIM
Nr. 357, datë 29.4.2015

PËR KALIMIN NË PËRDORIM, PA SHPËRBLIM, DREJTORISË SË PËRGJITHSHME TË ARKIVAVE, TË OBJEKTIT NR. 2, ME DY KATE, PJESË E PRONËS NR. 906, ME EMËRTIM “REPARTI USHTARAK NR. 7008, FAKULTETI TEORIK”, NË VLORË

Në mbështetje të nenit 100 të Kushtetutës, të nenit 4, të ligjit nr. 8743, datë 22.2.2001, “Për pronat e paluajtshme të shtetit”, të ndryshuar, dhe të nenit 901 e vijues, të ligjit nr. 7850, datë 29.7.1994, “Kodi Civil i Republikës së Shqipërisë”, të ndryshuar, me propozimin e ministrit të Mbrojtjes, Këshilli i Ministrave


VENDOSI:

1. Kalimin në përdorim, pa shpërblim, Drejtorisë së Përgjithshme të Arkivave, për Degën e Arkivit Shtetëror Vendor në Vlorë, të objektit nr. 2, me dy kate, me sipërfaqe të përgjithshme 804 (tetëqind e katër) m², pjesë e pronës nr. 906, me emërtim “Reparti ushtarak nr. 7008, Fakulteti Teorik”, në Vlorë, në përgjegjësi administrimi të Ministrisë së Mbrojtjes, sipas planvendosjes bashkëlidhur këtij vendimi, për t’u përdorur për administrimin, ruajtjen dhe përpunimin e dokumentacionit të Arkivit Qendror të Shtetit, deri në datën 31.12.2024.
2. Drejtorisë së Përgjithshme të Arkivave, Degës së Arkivit Shtetëror Vendor në Vlorë, u ndalohet ta ndryshojnë destinacionin e objektit të përcaktuar në pikën 1, të këtij vendimi, ta tjetërsojnë ose t’ua japin në përdorim të tretëve.
3. Ministria e Mbrojtjes dhe Drejtoria e Përgjithshme e Arkivave të nxjerrin aktet e nevojshme për dhënien në përdorim të objektit, duke përcaktuar detyrimet për secilin institucion.
4. Ngarkohen ministri i Mbrojtjes dhe drejtori i Drejtorisë së Përgjithshme të Arkivave për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI
Edi Rama

Ndreqje gabimi

Në udhëzimin e ministrit të Mirëqenies Sociale dhe Rinisë nr. 13, datë 1.4.2015, botuar në Fletoren Zyrtare nr. 54, datë 9.4.2015, faqe 2314, në kreun II, pika VI/2 paragrafi i dytë, 
ishte: "Për drejtuesit aktualë, të emëruar para këtij udhëzimi, Ministri i Mirëqenies Sociale dhe Rinisë mund të bëjë rikonfirmimin e emërimit të tyre në detyrë.
bëhet: "Për drejtuesit aktualë, të emëruar para këtij udhëzimi, Ministri i Mirëqenies Sociale dhe Rinisë mund të bëjë konfirmimin e emërimit të tyre në detyrë".

Ndreqje gabimi

Në vendimin nr. 30, datë 14.1.2015, të Këshillit të Ministrave "Për disa shtesa dhe ndryshime në vendimin nr. 612, datë 5.9.2012 të Këshillit të Ministrave "Për dispozitat zbatuese të ligjit "Për akcizat", të ndryshuar"", botuar në Fletoren Zyrtare nr. 4, datë 26.1.2015, faqe 74, në pikën 2, të nenit 11, 
ishte:  …zyra doganore mbikëqyrëse, në bashkëpunim me Drejtorinë e Përgjithshme të Tatimeve…"
bëhet: …"në bashkëpunim me Drejtorinë e Përgjithshme të Tatimeve, zyra doganore mbikëqyrëse…"

